RIK-u predata 42 prigovora | Insajder\nIstraživanje u toku: PREDSEDNIČKI IZBORI 2017.\nRIK-u predata 42 prigovora\nFoto: Twitter / RIK\nRepubličkoj izbornoj komisiji do sada su predata 42 prigovora i oni će biti razmotreni u roku od 48 sati, a detalji o njima nisu saopšteni.\nRIK će konačne rezultate izbora objaviti u roku od 96 sati od zatvaranja biračkih mesta, do četvrtka, javio je N1.\nPrema rezultatima RIK-a, na uzorku od 95,29 odsto biračkog tela, pobednik predsedničkih izbora je kandidat vladajuće koalicije Aleksandar Vučić, koji je osvojio 55,04 odsto glasova.\nNa drugom mestu je Saša Janković sa 16,33 odsto glasova, slede Luka Maksimović s 9,43 odsto i Vuk Jeremić s 5,65 odsto glasova.\nNa petom mestu je kandidat Srpske radikalne stranke Vojislav Šešelj s osvojenih 4,51 odsto glasova, dok su ostali kandidati zajedno osvojili 7,38 odsto.\nPredsednik RIK-a Vladimir Dimitrijević rekao je da je na izborima u nedelju glasalo 54,59 odsto birača.\nSutra ponovljeno glasanje na osam biračkih mesta\nGlasanje na izborima za predsednika Srbije sutra će biti ponovljeno na osam biračkih mesta, na kojima pravo glasa ima 9.851 građanin.\nOmogućen uvid u izborni materijal pokretima Dveri, Dosta je bilo i Za Srbiju bez straha\nRepublička izborna komisija (RIK) usvojila je danas zahtev pokreta Dveri, grupe građana "Za Srbiju bez straha" i pokreta Dosta je bilo, predlagača kanadidata za predsednika Srbije, da im se omogući uvid u izborni materijal.\nDimitrijević: Konačni rezultati izbora posle ponovljenog glasanja 11. aprila\nPredsednik Republičke izborne komisije (RIK) Vladimir Dimitrijević izjavio je danas će RIK objaviti konačne rezultate predsedničkih izbora tek posle završetka ponovljenog glasanja na osam biračkih mesta 11. aprila i da do tada može da objavljuje samo privremene rezultate izbora.\nGlasali i oni koji nisu na biračkom spisku\nZbog ozbiljnih nepravilnosti, od glasanja ljudi kojih nije ni bilo u biračkom spisku do velikog viška listića u glasačkim kutijama, Republička izborna komisija odlučila je da poništi rezultate sa šest biračkih mesta u Nišu.\nNa jednom biračkom mestu više listića u kutiji od broja upisanih birača\nRepublička izborna komisija će konačne rezultate izbora za predsednika Srbije objaviti posle ponavljanja izbora na pojedinim biračkim mestima. Konačni rezultati moraju biti objavljeni 96 sati od zatvaranja biračkih mesta.\nRIK obradio 96,7 odsto materijala: Vučiću 55,02, Jankoviću 16,36 odsto\nPrema rezultatima Republičke izborne komisije, sa obrađenih 96,7 odsto biračkih mesta, kandidat vladajuće koalicije Aleksandar Vučić osvojio je 1.938.845 glasova (55,02 odsto) izašlih birača.\nSNS: Vučiću u Gori 91 odsto glasova\nPredsednički kandidat vladajuće koalicije Aleksandar Vučić osvojio je ubedljivu većinu glasova na Kosovu i Metohiji pošto ga je podržalo 80,04 odsto birača, odnosno 32.495 građana s pravom glasa, izjavio je danas direktor Kancelarije za Kosovo i Metohiju i funkcioner Srpske napredne stranke Marko Đurić.\nDačić: Nisam još razgovarao s Vučićem o mestu premijera\nPredsednik Socijalističke partije Srbije Ivica Dačić ocenio je danas da su glasači te stranke značajno doprineli pobedi Aleksandra Vučića u prvom krugu predsedničkih izbora u nedelju, a dodao je da s njim još nije razgovarao o eventualnom preuzimanju mesta premijera.\nDelegacija SE: Neefikasan nadzor nad medijima tokom kampanje\nPosmatračka delegacija Parlamentarne skupštine Saveta Evrope saopštila je danas povodom predsedničkih izbora u Srbiji da je "nadzor nad medijima tokom kampanje, uključujući elektronske medije, bio neefikasan".\nČestitke Vučiću: Putin, Lajčak, Kurc, Erdogan, Mogerini…\nPredsednik Rusije Vladimir Putin čestitao je Aleksandru Vučiću pobedu na predsedničkim izborima, saopštila je pres-služba Kremlja.\nCRTA: Izborni dan u skladu s procedurama, kampanja neravnopravna\nIzborni dan je protekao u skladu s propisanim procedurama, ali mu je prethodila izborna kampanja koju su obeležili neravnomerna zastupljenost kandidata u medijima i funkcionerska kampanja, ocenila je danas CRTA, posmatračka misija Građani na straži.\nRIK izbrojao 91 odsto glasova: Vučiću 55,13 odsto\nRepublička izborna komisija je na obrađenih 91, 39 odsto biračkog tela konstatovala sledeće rezultate: Aleksandar Vučić osvojio je 55,13 odsto glasova izašlih birača, a Saša Janković 16,26 procenata.\nObradović: Pitanje je da li je Vučić pobedio u prvom krugu\nPredsednički kandidat Dveri Boško Obradović najavio je da će zahtevati poništenje predsedničkih izbora.\nJanković: Proglašavam pobedu pristojnosti, borba tek predstoji\n"Neki drugi su pomalo preuranjeno proglasili izbornu pobedu, a to je i u skladu s načinom na koji su vodili izbornu kampanju", rekao je večeras predsednički kandidat Saša Janković.\nAleksandar Vučić proglasio pobedu na izborima\n„Veoma sam ponosan na činjenicu da smo dobili ogromno poverenje građana i od 3,7 miliona ljudi naše su konačne procene da smo dobili oko dva miliona i 35.000 glasova“, rekao je Aleksandar Vučić.\nCeSID: Vučić pobednik izbora, neće biti drugog kruga\nCentar za slobodne izbore i demokratiju saopštio je večeras da je, prema do sada obrađenim izbornim rezultatima, pobednik danas održanih predsedničkih izbora kandidat vladajuće koalicije Aleksandar Vučić.\nKupovina glasova, razvoz glasača, nove lične karte za glasače...\nTokom današnjeg izbornog dana pojavile su se informacije o raznim nepravilnostima i zloupotrebama. Prijave su tokom dana stizale uglavnom iz štabova opozicionih kandidata.\nUhapšen zbog uništavanja dela biračkog spiska\nSmederevska policija uhapsila je D.P. (67) iz Velike Plane zbog uništavanja dokumenata o glasanju, saopšteno je danas iz MUP-a Srbije.\nKako je Srbija glasala na prethodnim predsedničkim izborima\nDanašnji izbori za predsednika Srbije sedmi su predsednički izbori od smene vlasti Slobodana Miloševića na izborima 2000, a 11. od uvođenja višestranačkog sistema u Srbiji 1990. Prema podacima posmatrača, izlaznost je do 16.00 manja nego ranije.\nKrivična prijava zbog sumnje u kupovinu glasova u Temerinu\nRIK: Do 10.00 na izbore izašlo 10,56 odsto birača\nAko neko pogreši prilikom glasanja, zakon dozvoljava docrtavanje ili precrtavanje, ali glasači rizikuju da glasački listić bude ocenjen kao nevažeći.\nNa Fejsbuku možete objaviti da li ste glasali\nPredsednički izbori 2017 - UŽIVO\nSrbija danas bira novog predsednika. Pratite sve najvažije vesti na jednom mestu, iz minuta u minut.\nCRTA: Proces glasanja teče bez većih problema na većini biračkih mesta u Srbiji\nNa jednom malom biračkom mestu u Valjevu izbori su počeli sa zakašnjenjem od dva sata.\nU Velikoj Britaniji, Kanadi i SAD danas glasanje za predsednika Srbije\nBirači iz Srbije u Velikoj Britaniji, Kanadi i SAD glasaju danas na izborima za predsednika Srbije.\n31. mart 2017\nDimitrijević: Na sednici RIK-a iznete neproverene ocene o porodičnoj tragediji\nPredsednik Republičke izborne komisije Vladimir Dimitrijević izjavio je danas da su na sednici RIK-a o jednom tragičnom događaju izrečene neproverene i paušalne informacije koje su mediji preneli i saopštio da samoubistvo nije izvršio član radnog tela RIK-a u Lazarevcu, kako su objavili pojedini mediji, već otac tog člana radnog tela.\nOEBS: Glasanje na Kosovu kao i ranije, po dogovoru vlada Kosova i Srbije\nMisija OEBS-a na Kosovu saopštila je danas da će izbori za predsednika Srbije biti sprovedeni na teritoriji Kosova u skladu s dogovorom vlada Srbije i Kosova, po istim modelima kao i prethodnih godina.\nRIK: Konačan broj - 6.724.949 birača\nKonačan broj birača u Srbiji koji će 2. aprila moći da glasaju na izborima za predsednika Srbije je 6.724.949, utvrdila je danas na sednici Republička izborna komisija.\nRIK: Umesto u Velikoj Hoči, glasanje u Goraždevcu\nRepublička izborna komisija donela je danas rešenje da se na izborima za predsednika Srbije biračko mesto na Kosovu iz Velike Hoče izmesti u Goraždevac.\nRIK: Uhapšen koordinator radnog tela RIK-a u Lazarevcu\nNačelnik Opštinske uprave u Lazarevcu i koordinator radnog tela Republičke izborne komisije Mihajlo Gajić uhapšen je jer je pravio incidente tokom primopredaje izbornog materijala za predsedničke izbore u Srbiji, rečeno je danas na sednici RIK-a.\n20. mart 2017\nIntervju: Boško Obradović (VIDEO)\nProdukcija Insajder od danas na svom portalu emituje seriju intervjua Danice Vučenić s predsedničkim kandidatima. Danica Vučenić se posle dve godine vratila u novinarstvo uz konstataciju da u Insajderu može svoj posao da radi profesionalno.\n24. mart 2017\nPopović: Izbori za mene nisu pitanje života i smrti\nPredsednički kandidat DSS-a Aleksandar Popović rekao je u intervjuu za Insajder da su za njega jednako neprihvatljive i brutalne izjave Dejana Mihajlova iz 2004. o ubistvu Zorana Đinđića i izjava Milenka Jovanova o Nataši Jeremić, ali i optužbe kandidata SNS-a Aleksandra Vučića na račun opozicionih kandidata.\n27. mart 2017\nSaša Radulović: Drugi krug izvestan, podržaću kandidata opozicije\nPredsednički kandidat Dosta je bilo Saša Radulović rekao je u intervjuu za Insajder da je drugi krug predsedničkih izbora izvestan.\n29. mart 2017\nSaša Janković za Insajder: Prijatelj iz BIA mi rekao da nije bezbedno da uđem u drugi krug\nPredsednički kandidat grupe građana Za Srbiju bez straha Saša Janković rekao je u intervjuu za Insajder da mu je prijatelj iz Bezbednosno-informativne agencije rekao da za njega nije bezbedno da uđe u drugi krug jer se u tom slučaju može dogoditi „svašta“.\nSutra glasanje u Velikoj Britaniji, Kanadi i SAD\nBirači iz Srbije u Velikoj Britaniji, Kanadi i SAD glasaće u subotu, 1. aprila, na izborima za predsednika Srbije.\n30. mart 2017\nPreletačević: Imate za koga da glasate - došao je Beli, mlad, jak, lud\nZavršna konvencija predsedničkog kandidata Ljubiše Preletačevića Belog održana je večeras u Mladenovcu, a skupu je prisusutvovalo nekoliko hiljada ljudi.\nMonitoring medija: Apsolutna dominacija Vučića\nMonitoring predizborne kampanje u medijima u Srbiji 2017, koji od 1. februara sprovodi Novosadska novinarska škola, pokazao je da je u više medija u ovom izbornom ciklusu dominirao kandidat Srpske napredne stranke za predsednika Aleksadar Vučić.\nTS: Gradonačelnica mimo zakona pozvala da se glasa za Vučića\nGradonačelnica Sombora Dušanka Golubović (SNS) pozvala je danas sugrađane da glasaju za određenog kandidata - čelnika njene stranke - Aleksandra Vučića, čime je zloupotrebila javne resurse za potrebe vođenja izborne kampanje i prekršila Zakon o Agenciji za borbu protiv korupcije, objavila je danas Transparentnost Srbija.\nU ponoć počinje predizborna tišina\nPredizborna tišina počinje večeras u ponoć i traje sve do zatvaranja biračkih mesta, 2. aprila u 20.00.\nVučić: Nisu izbori šala, već izbor budućnosti\n“Hvala vam što ste imali hrabrosti da izdržite prljavu kampanju i što ste prepoznali prave vrednosti - marljivost, rad i poštenje”, rekao je na završnom mitingu u Kragujevcu Aleksandar Vučić, kandidat za predsednika Srbije.\nJanković: Vučiću, nemoj da ti padne na pamet da pokušaš da ukradeš ijedan glas\nPredsednički kandidat Saša Janković održao je završni miting u Beogradu na kom je poručio da od 2. aprila teče otkazni rok za Aleksandra Vučića i njegove saradnike. Kako prenosi agencija Beta, na skupu je bilo oko 20.000 građana, a posle obraćanja govornika okupljeni su krenuli u, kako je najavljeno, pobedničku šetnju Beogradom.\nVuk Jeremić simbolično vratio mural Novom Sadu\nPristalice predsedničkog kandidata Vuka Jeremića danas su simbolično "vratile" mural na fasadu u centru Novog Sada koji su nedavno prekrečila i dalje nepoznata lica.\nLjubiša Preletačević Beli u 20 sekundi predstavio svoj predsednički program\nPosle nekoliko najava na društvenim mrežama, predsednički kandidat Luka Maksimović, poznatiji kao Ljubiša Preletačević Beli, uživo je na svojoj Fejsbuk stranici predstavio svoj program. On je pokazao Ustav Srbije i rekao „ovo mi je program“\nProfesori Filozofskog fakulteta: Dekanova podrška Vučiću je lični stav\nGrupa nastavnika i zaposlenih Filozofskog fakulteta u Beogradu ogradila se danas od potpisa podrške koji je dekan ovog fakulteta Vojislav Jelić dao predsedničkom kandidatu SNS-a Aleksandru Vučiću.\nOpozicija ne može da pokrije sva biračka mesta na Kosovu\nOdluka Republičke izborne komisije da biračke odbore na Kosovu i Metohiji čine samo tri člana, i to isključivo iz reda parlamentarnih stranaka, dovodi u sumnju regularnost izbora u Pokrajini zbog toga što svi kandidati na svim biračkim mestima neće imati svoje kontrolore.\nIzborni štab Jankovića ogradio se od podrške Tomislava Bokana\nIzborni štab Saše Jankovića ogradio se danas od podrške predsedničkoj kandidaturi njihovog kandidata koja je stigla od predsednika Narodnog pokreta Dinara-Drina-Dunav Tomislava Bokana.\nŠabović (OEBS): Konsultacije o glasanju na Kosovu još nisu gotove\nPortparol Misije OEBS-a na Kosovu Senad Šabović izjavio je danas da još nisu završene konsultacije o održavanja izbora za predsednika Srbije na teritoriji Kosova i Metohije.\nDelegacija PS SE pratiće izbore u Srbiji\nDelegacija Parlamentarne skupštine Saveta Evrope, predvođena norveškom poslanicom Ingebjerg Godskesen, posmatraće sprovođenje predsedničkih izbora u Srbiji 2. aprila, saopšteno je danas iz parlamenta u Strazburu.\nOpozicioni članovi RIK-a bojkotuju sve odluke o izborima na Kosovu\nOpozicioni članovi RIK-a neće učestvovati u glasanju ni za jednu odluku u vezi s izbornim radnjama koje pokrivaju teritoriju Kosova i Metohije, kaže za Insajder.net Ivan Ninić, član proširenog sastava Republičke izborne komisije i predstavnik pokreta Dosta je bilo.\nSaopštenje opozicionih članova RIK-a: Odbijamo da učestvujemo u kršenju Ustava\nPredstavnici opozicije u Republičkoj izbornoj komisiji napustili su sinoć sednicu zato što je predsednik RIK-a odbio predlog opozicije da se RIK izjasni o tome hoće li se poštovati odluka Ustavnog suda iz 2016. u vezi sa sprovođenjem izbora na Kosovu i Metohiji.\nRIK: Hakovani mejlovi, odlučivanje bez materijala, izlazak opozicije\nRepublička izborna komisija je sinoć donela rešenje o imenovanju članova i zamenika članova biračkih odbora u proširenom sastavu za sprovođenje izbora.\n28. mart 2017\nVučić: Ne idem sutra na Kosovo\nPredsednički kandidat Aleksandar Vučić rekao je da sutra ipak neće ići na miting u Leposavić na Kosovu.\nJankovićev pravni tim: Zaposlene prisiljavaju da glasaju za Vučića\nPravni tim predsedničkog kandidata Saše Jankovića saopštio je danas da mu se svakodnevno javlja po nekoliko desetina zaposlenih u javnim preduzećima i ustanovama koji tvrde da ih rukovodioci prisiljavaju da se obavežu da će glasati za Aleksandra Vučića i da postoji i video zapis o tome s nekima od tih ljudi.\nBIRODI: Vučiću 250 minuta više nego svim ostalim kandidatima zajedno\nPredsednički kandidat vladajuće koalicije Aleksandar Vučić dominatna je medijska ličnost tekuće kampanje pošto je u centralnim vestima zastupljen 250 minuta više od svih ostalih kandidata, pokazuje danas predstavljeno istraživanje Biroa za društvena istraživanja.\nDimitrijević: RIK od 2008. nije menjao pravila o tome koji su listići važeći\nPredsednik Republičke izborne komisije Vladimir Dimitrijević negirao je danas navode pojedinih medija da će RIK na predstojećim predsedničkim izborima biti daleko tolerantniji prema biračima nego na svim prethodnim po pitanju popunjavanja glasačkih listića.\nJeremić: Naredna prilika za promenu vlasti tek za pet godina\nPredsednički kandidat Vuk Jeremić izjavio je večeras da će, ako to ne učini sada, narednu priliku da promeni vlast Aleksandra Vučića Srbija dobiti tek za pet godina, na narednim predsedničkim izborima.\nJanković: Cela država u karantinu, sve nas drže kao taoce\nPredsednički kandidat Saša Janković izjavio je večeras u Kragujevcu da je pored ostalih profesija, potrebno vratiti integritet politici, ali da je za to potrebno imati državu, koja je ukradena.\nStudenti odgovaraju na proglas Za bolju Srbiju: Stidimo se svojih profesora\nStudenti Univerziteta u Beogradu pokrenuli su na internetu potpisivanje proglasa zbog, kako navode, podrške koje su njihovi profesori, dekani i rektori pružili kandidatu za predsednika Srbije Aleksandru Vučiću. Peticiju je danas na sajtu peticije24.com potpisalo više od 2.000 osoba.\n26. mart 2017\nLjubiša Preletačević Beli odbio da uzme novac iz budžeta za kampanju\nDodik: Prirodno je da podržim Vučića\nMilorad Dodik je na skupu Krajišnici za Vučića, koji su organizovala Udruženja Krajišnika i Udruženje Korijeni u Novom Sadu, rekao da je sasvim prirodno da on bude na tom skupu jer se slaže sa stavom učesnika da na predsedničkim izborima podrže Aleksandra Vučića.\nDJB: Istraživanja javnog mnjenja su alatke propagande\nIstrаživаnjа jаvnog mnjenjа kojа tаbloidi plаsirаju nа nаslovnim strаnаmа služe dа kreiraju jаvno mnjenje, а ne dа gа zаistа istrаže, ocenio je danas pokret Dosta je bilo.\nDveri: Građani su izloženi pretnjama, dele se otkazi zbog kritike vlasti\nPokret Dveri upozorio je danas da su građani izloženi "stravičnim pritiscima, pretnjama i zastrašivanju" i da ih primoravaju da podršku daju predsedničkom kandidatu partija na vlasti, a da oni koji se usude da iznesu bilo kakvu kritiku na račun vlasti odmah dobijaju otkaz.\nJanković: Građani su lišeni informacija, a novinari dostojanstva\nPredsednički kandidat Saša Janković rekao je danas u Čačku da obećava da ako postane predsednik Srbije kultura neće biti "trošak".\n25. mart 2017\nJeremić: Sprečićemo prodaju domaće zemlje strancima i tajkunima\nPredsednički kandidat Vuk Jeremić poručio je u punoj Hali sportova na Novom Beogradu da će Srbiju ’’izbaviti iz omče korupcije, pokrenuti domaću privredu i dovesti ozbiljne strane investitore koji će ceniti radnike’’.\nStamatović: Opozicija da uputi protest međunarodnoj javnosti zbog propagande Vučićevog štaba\nKandidat za predsednika Srbije Milan Stamatović pozvao je opozicione predsedničke kandidate koji su, kako je rekao, na meti propagandnog štaba predsedničkog kandidata Aleksandra Vučića, da upute zajednički protest međunarodnoj i domaćoj javnosti i institucijama.\nŠešelj: Blag sam prema Vučiću jer su strani agenti protiv njega\nPredizborni skup predsedničkog kandidata Vojislava Šešelja održan je na Trgu republike u Beogradu, gde se okupio veliki broj njegovih pristalica.\nTS: Vučić dominira naslovnim stranama, Janković i Jeremić negativci u štampi\nOtkako su raspisani izbori 2. marta, Aleksandar Vučić imao je najviše pojavljivanja na naslovnim stranama dnevnih listova, u najvećem broju slučajeva u pozitivnom kontekstu, dok se Saša Janković i Vuk Jeremić, zahvaljujući tabloidima, najčešće pojavljuju u negativnom kontekstu, rezultati su monitoringa izborne kampanje koji je sprovela Transparentnost Srbija.\nBrojne primedbe na prijave za glasanje u dijaspori\nPojedini državljani Srbije koji žive i rade u Kini i u SAD optužili su srpska diplomatska predstavništva da im nisu omogućila da glasaju na predsedničkim izborima, iako su na vreme podneli prijavu.\nŠabović (OEBS): Još traju konsultacije o izborima na Kosovu\nPortparol Misije OEBS-a na Kosovu Senad Šabović izjavio je danas da i dalje traju konsultacije o održavanju izbora za predsednika Srbije na teritoriji Kosova i Metohije.\nREM: Jeremićevi spotovi nisu u skladu sa Zakonom o oglašavanju\nSavet Regulatornog tela za elektronske medije juče je usvojio mišljenje da je u delu predizbornog spota "Prijatelji", kandidata za predsednika Srbije Vuka Jeremića, povređen Zakon o oglašavanju jer spot sadrži fotografije i video zapise na kojima je predsednički kandidat Aleksandar Vučić, a koji se mogu objaviti jedino uz njegov pristanak.\nJanković u Nišu: Nećemo oprostiti onima koji su lagali, falsifikovali, pretili, tukli\nPredsednički kandidat Saša Janković poručio je pristalicama u Nišu da je od samog izbornog dana važniji dan posle i da će oni koji su prekršili zakon odgovarati.\nRIK većinom glasova odbacio sve prigovore o glasanju na Kosovu\nRepublička izborna komisija je odbacila prigovor građanina Dejana Tadića iz Sombora koji smatra da su Uputstvom o sprovođenju glasanja na Kosovu i Metohiji povređena izborna prava građana.\nVučić u Areni: Nikada neću biti veći od svoje dužnosti\nPredsednički kandidat Aleksandar Vučić se pred punom Arenom u Beogradu obavezao da “nikada svoju dužnost, dužnost koja nosi ime ove države i naroda, neće shvatiti olako, da neće nikada biti veći od nje, da zemlji nikada neće ništa da uzme, a da će biti spreman sve da joj pruži ”.\n23. mart 2017\nAgencija za borbu protiv korupcije posmatra finansiranje kampanja\nAgencija za borbu protiv korupcije saopštila je večeras da je organizovala mrežu posmatrača predsedničkih izbora i da se bavi kontrolom finansiranja kampanja i poštovanjem obaveza funkcionera.\nRadulović: Nisu svi političari isti, ja nisam\nPredsednički kandidat pokreta Dosta je bilo Saša Radulović rekao je građanima Priboja da ih je Aleksandar Vučić slagao da će uvesti red u FAP, dodajući da Vučić nigde nije uveo red.\nVučić u Nišu: Rade i protiv Srbije da bi se dočepali fotelja\nPredsednički kandidat Aleksandar Vučić pozvao je svoje pristalice na predizbornom skupu u niškoj hali Čair da “ne diraju bilo koga” jer njegovi rivali žele da ih isprovociraju. On je rekao da razlika u odnosu na njegove političke protivnike mora da bude u tome što se poštuje drugačije mišljenje.\nJanković: Ja nemam pravo da ustuknem i da se prodam\n„Vlast ne treba da se plaši mene. Treba da se plaši institucija i zakona, a imaćemo ih ponovo veoma brzo“, poručio je danas predsednički kandidat Saša Janković obraćajući se građanima Kikinde.\nCRTA: Funkcionerska kampanja i dominantno prisustvo Vučića u medijima\nFunkcionerska kampanja i dominantno prisustvo Aleksandra Vučića u medijima obeležili su dosadašnji tok kampanje za izbor predsednika Srbije, pokazuju rezultati monitoringa izbornog procesa koje je danas predstavila posmatračka misija CRTA Građani na straži.\nNataša Jeremić podnela krivičnu prijavu protiv SNS-a, Vučića i Jovanova\nNovinarka i supruga predsedničkog kandidata Vuka Jeremića Nataša Jeremić podnela je danas krivičnu prijavu Trećem osnovnom javnom tužilaštvu u Beogradu protiv Srpske napredne stranke, njenog lidera Aleksandra Vučića i funkcionera SNS-a Milenka Jovanova, rekao je advokat Vladimir Gajić.\nLSV: Nenadu Čanku upućene pretnje smrću\nPredsedničkom kandidatu Lige socijaldemokrata Vojvodine Nenadu Čanku upućene su pretnje smrću preko društvene mreže Fejsbuk, saopštila je danas ta stranka i zatražila da nadležni organi pod hitno utvrde identitet vinovnika pretnji.\nRIK usvojio uputstvo za glasanje na KiM: I ove godine protiv zakona\nRepublička izborna komisija usvojila je danas, dva sata posle ponoći, Uputstvo za sprovođenje glasanja na izborima za predsednika Srbije 2. aprila ove godine na Kosovu i Metohiji, za koje je procenjeno da bez podrške Organizacije za evropsku bezbednost i saradnju ne mogu biti bezbedno sprovedeni.\n22. mart 2017\nŠabić: Partijski aktivisti uznemiravaju građane\nPoverenik za informacije od javnog značaja i zaštitu podataka o ličnosti Rodoljub Šabić saopštio je danas da mu se u poslednjih nekoliko dana obraća veliki broj građana koji predizborne postupke predstavnika političkih partija vide kao kršenje građanskih sloboda i povredu privatnosti.\nPočelo štampanje glasačkih listića\nU štampariji Službenog glasnika danas je, u prisustvu predsednika i članova Republičke izborne komisije, počelo štampanje glasačkih listića za predsedničke izbore 2. aprila.\nParlament Slovačke će raspravljati o pritiscima SNS-a u Kovačici\nPotpredsednik slovačke vladajuće stranke Dušan Čaplovič najavio je danas da će parlament Slovačke raspravljati o političkim pritiscima Srpske napredne stranke na slovačku nacionalnu manjinu u opštini Kovačica.\nČanak: Predložiću legalizaciju kanabisa\nPredsednički kandidat Lige socijaldemokrata Vojvodine Nenad Čanak ocenio je u intervjuu za Insajder.net da je ovo najbrutalnija izborna kampanja ikada i da, dok svi trče predsedničku trku, zapravo računaju na buduće parlamentarne izbore.\n21. mart 2017\nJanković: Vratiću institucije građanima\nPredsednički kandidat Saša Janković izjavio je u Kruševcu da će, ako pobedi na izborima, vratiti smisao institucijama, a dostojanstvo građanima.\nVučić: Optužbe na račun Nataše Jeremić glupost iz stranke\nPredsednički kandidat Aleksandar Vučić ocenio je danas da su reakcije na uvrede koju je predstavnik Srpske napredne stranke izrekao na račun novinarke Nataše Jeremić pokazale da su u Srbiji na delu "licemerje najgore vrste i dvostruki aršini" i zapitao zbog čega se te reakcije nisu javljale kada su mediji iznosili neistine na račun njegove porodice.\nStefanović: Izvinjenjem Vučića stavljena tačka na slučaj Nataše Jeremić\nMinistar unutrašnjih poslova Nebojša Stefanović izjavio je da Policija neće pokretati nikakve radnje povodom optužbi potpredsednika Srpske napredne stranke da Nataša Jeremić, supruga predsedničkog kandidata Vuka Jeremića, kontroliše narko-tržište u Srbiji jer je "izvinjenjem Aleksandra Vučića na taj slučaj stavljena tačka".\nNataša Jeremić: Plašim se, spremni su na sve\nNataša Jeremić, supruga predsedničkog kandidata Vuka Jeremića, oštro je odbacila saopštenje vladajuće Srpske napredne stranke u kom je optužena da "upravlja celim narko-tržištem u Srbiji". Kaže da nikada nije bila u dodiru s narkoticima, da se prvi put u životu plaši i da veruje da iza tog saopštenja stoji Aleksandar Vučić.\nBIRODI: Vučić i dalje preovladava u centralnim informativnim emisijama\nU prvoj nedelji kampanje za predsedničke izbore u izveštavanju elektronskih medija nastavljen je trend dominantno pozitivnog predstavljanja predsedničkih kandidata, a Aleksandar Vučić i dalje preovladava u centralnim informativnim emisijama, saopštio je danas Biro za društvena istraživanja.\nVučić se izvinio građanima: Moj prijatelj Jovanov napravio je grdnu grešku\nKandidat za predsednika Srbije i lider naprednjaka Aleksandar Vučić izvinio se danas građanima zbog uvredljivih izjava funkcionera SNS-a Milenka Jovanova na račun porodice predsedničkog kandidata Vuka Jeremića.\nVladajuća partija optužuje bez dokaza\nUvrede, klevete i ozbiljne optužbe bez bilo kakvih dokaza nisu nova pojava u predizbornim kampanjama u Srbiji. Međutim, današnje saopštenje Srpske napredne stranke primer je koji pokazuje da je u izbornoj kampanji dozvoljeno sve, pa čak i iznošenje ozbiljnih optužbi, i to bez ikakvih dokaza.\nJanković: Vučić potvrdio da je odgovoran za rušenje u Savamali\nPremijer Aleksandar Vučić praktično je potvrdio da je odgovoran za rušenje u Savamali kada je rekao da bi on danju rušio objekte u Hercegovačkoj ulici, rekao je danas u Šidu kandidat za predsednika Srbije Saša Janković.\nJeremić: Ja sam najopasniji protivnik režima Aleksandra Vučića\nKandidat za predsednika Srbije ispred grupe građana Moramo bolje Vuk Jeremić ocenio je danas da je on "najopasniji protivnik" i "glavna meta oštrice režima Aleksandra Vučića". On je osporio reprezentativnost istraživanja stavova javnog mnenja po kojima će Vučić pobediti već u prvom krugu izbora, navodeći da "ozbiljna istraživanja pokazuju da je drugi krug izvestan".\nPopović u Valjevu: Subvencije domaćim preduzećima\nPredsednički kandidat Demokratske stranke Srbije Aleksandar Popović založio se danas u Valjevu za davanje subvencija domaćim preduzećima i razvoj domaće privrede i preduzetništva.\nŠešelj: Nikada nisam davao lažna obećanja\nPredsednički kandidat Srpske radikalne stranke Vojislav Šešelj izjavio je danas da nikada nije davao lažna obećanja i da je oduvek govorio istinu, kako u komunističko vreme, tako i kasnije, dok je bio u pritvoru Haškog tribunala.\nNi 15 dana pre izbora nema odluke o glasanju na Kosovu\nIako je do izbora za predsednika Srbije ostalo manje od 15 dana, ni na današnjoj sednici Republičke izborne komisije nije bilo novih informacija u vezi s tim kako će se sprovesti izbori na Kosovu i Metohiji. U Kancelariji za KiM, kao ni u RIK-u, na pitanja novinara redakcije Insajder.neta koji model glasanja i brojanja glasova će se primeniti na predstojećim izborima na Kosovu za sada nema odgovora.\nGlasački listići na više jezika\nGlasački listići na izborima za predsednika Srbije štampaće se s jednom, dve, tri, četiri ili pet jezičkih varijanti, zavisno od toga koji su jezici i pisma u službenoj upotrebi u pojedinim opštinama, odlučila je danas Republička izborna komisija.\nČanak: Centralizam guši i razara Srbiju\nPredsednički kandidat Lige socijaldemokrata Vojvodine Nenad Čanak izjavio je danas da centralizam guši i razara Srbiju.\nStamatović: Zlatiborci nastavljaju gradnju gondole uprkos pretnjama\nPredsednički kandidat Milan Stamatović izjavio je danas da će gradnja gondole na Zlatiboru biti nastavljena uprkos, kako je naveo, zabranama državnih raspikuća.\n19. mart 2017\nRadulović: Ukinuti partokratiju, uvesti transparentnost, popisati of-šor kompanije\nKandidat za predsednika Srbije Saša Radulović pozvao je večeras građane da na predsedničkim izborima glasaju protiv partokratije, urušenih institucija, korupcije, suludih subvencija i jeftine radne snage.\nJanković u Somboru: Tvrdnja da Srbe u svetu mrze - manipulacija\nKandidat za predsednika Srbije Saša Janković rekao je u Somboru da uprkos stalnim obećanjima vlasti Srbija i dalje ostaje zemlja u kojoj lekari biraju između besparice, mita i odlaska iz zemlje.\nDveri: Vučić obmanjuje građane\nSrpski pokret Dveri, čiji je predsednički kandidat Boško Obradović, kritikovao je obraćanje predsedničkog kandidata Aleksandra Vučića na mitingu u Novom Sadu.\nPopulistički nacionalizam adut Vuka Jeremića\nPredsednički kandidat Vuk Jeremić održao je predizborni skup u Nišu na kom je izneo niz spornih poruka. Tako se moglo zaključiti da je za Jeremića sporno to što će Albanci “svakog vikenda dolaziti da kupuju stanove i kuće” ako se izgradi autoput do Tirane.\nZukorlićeva Bošnjačka demokratska zajednica podržala Vučića\nPredsedništvo Bošnjačke demokratske zajednice podržalo je predsedničkog kandidata vladajuće koalicije Aleksandra Vučića.\nŠešelj: Kao predsednik bih kontrolisao sve tri grane vlasti\nPredsednički kandidat Srpske radikalne stranke Vojislav Šešelj rekao je prilikom obilaska Vojvodine da bi, ako postane predsednik, kontrolisao sve tri grane vlasti u okviru ustavnih ovlašćenja.\nVučić kao premijer posetio Novi Pazar, ali govorio o kampanji i političkim protivnicima\nPredsednički kandidat vladajuće koalicije Aleksandar Vučić izjavio je da ima želju da u okviru kampanje poseti Kosovo i Metohiju i da može to da uradi i bez dozvole vlasti u Prištini, ali da misli da to ne bi imalo smisla i da ne želi da tako izazove probleme Srbima iz Pokrajine.\n18. mart 2017\nJanković: Na ovim izborima rešićemo Savamalu (VIDEO)\n“Ti si Vučiću kompletni fantom iz Savamale ili smo mi kompletni idioti”, poručio je predsednički kandidat Saša Janković sa predizbornog skupa koji je simbolično organizovan na mestu gde su pre 11 meseci i dalje nepoznati ljudi rušili objekte bez rešenja o rušenju.\nOve godine na izborima 6.724.172 birača\nRepublička izborna komisija utvrdila je da je na dan 17. marta ukupan broj birača na izborima za predsednika Srbije 6.724.172. To je 15.269 birača manje nego 2016.\nSašu Radulovića gađali jajima u Kladovu\nPokret Dosta je bilo optužio je danas "huligane Srpske napredne stranke" da su jajima gađali lidera tog pokreta Sašu Radulovića dok je govorio novinarima u Kladovu.\nVučić u Novom Sadu: Srbija počela da pobeđuje, nikada sankcije Rusiji\nPredizborni miting predsedničkog kandidata vladajuće koalicije Aleksandra Vučića u Novom Sadu počeo je interpretiranjem himne Srbije. Vučić je okupljenima, između ostalog, obećao da neće uvoditi nikakve sankcije Rusiji.\nPopović: Obnova sela centralna tačka ekonomskog programa\nPredsednički kandidat Demokratske stranke Srbije Aleksandar Popović rekao je danas da se zalaže za formiranje agrarne banke od koje bi poljoprivrednici uzimali povoljne kredite za obnovu mehanizacije i ulaganje u proizvodnju.\n17. mart 2017\nMihailović: Većina istraživanja javnog mnjenja završi u fiokama\nTokom predizbornih kampanja istraživanja javnog mnjenja o šansama učesnika redovno se objavljuju, ali njihova pouzdanost nije sasvim jasna. Osim toga, u Srbiji do sada nikada nije urađena analiza uticaja tih istraživanja na promenu opredeljenja birača i njihovu motivisanost da izađu na izbore.\nDJB podneo prigovor REM-u zbog cenzure na RTS-u\nPokret Dosta je bilo podneo je prigovor Regulatornom telu za elektronske medije zbog, kako navode, kršenja pravila predstavljanja tog pokreta na Radio-televiziji Srbije, za koju tvrde da nastavlja da cenzuriše materijal koji im šalje izborni štab tog pokreta.\nJeremić: Trku za presednika Srbije trčim s više žara od one za mesto u UN\nKandidat za predsednika Srbije Vuk Jeremić izjavio je večeras da je kandidaturom za generalnog sekretara UN-a podigao ugled Srbije u svetu i da veruje da Srbija može biti pri svetskom vrhu u mnogim oblastima jer ima talentovane i sposobne ljude.\nJanković: Nisam došao da kupujem glasove\nKandidat za predsednika Srbije Saša Janković pozvao je danas u Vranju glasače da 2. aprila u što većem broju izađu na izbore, ocenivši da je izvesno da će ako bude drugog kruga kandidat SNS-a za predsednika Aleksandar Vučić izgubiti izbore.\nRIK potvrdio redosled kandidata na glasačkom listiću, Janković prvi\nRepublička izborna komisija jednoglasno je večeras usvojila rešenje kojim je potvrđen žrebom određen redosled predsedničkih kandidata na glasačkom listiću na izborima za predsednika Srbije. Žrebom u RIK-u ranije večeras je određen redosled predsedničkih kandidata na glasačkom listiću.\nVučić u Titelu: Više novca za poljoprivredu\nPredsednilki kandidat SNS-a Aleksandar Vučić posetio je gazdinstvo Ćirić agro MĐŽ u Titelu i najavio da će Vlada Srbije i Vojvodine ulagati sve više novca u privredu i razvoj poljoprivrede.\nJanković u Prokuplju: Građani, počeli su da vas se plaše\nKandidat za predsednika Srbije Saša Janković ocenio je danas u Prokuplju da vlast treba da se plaši građana, a ne građani nje, preneo je njegov izborni štab.\nDS: SNS ne da Jankoviću da održi skupove po vojvođanskim opštinama\nZamenik predsednika Demokratske stranke Bojan Salak optužio je danas lokalne vlasti predvođene Srpskom naprednom strankom u više mesta u Vojvodini da ne dozvoljavaju predsedničkom kandidatu Saši Jankoviću da održi predizborne skupove u tim sredinama.\nStamatović: Subvencionisati domaću proizvodnju, a ne strane firme\nPredsednički kandidat Milan Stamatović izjavio je danas da država umesto da pomaže i subvencioniše domaću proizvodnju, srpske seljake i male porodične firme troši ogroman novac građana da dovede famozne strane investitore, čiji je jedini cilj da iskoriste besplatno zemljište, komunalnu infrastrukturu, poreske olakšice i najjeftiniju radnu snagu u Evropi.\nŠešelj: Jedino Majka Rusija može da pomogne Srbiji\nKandidat za predsednika Srbije i lider Srpske napredne stranke Vojislav Šešelj izjavio je danas na predizbornoj konvenciji u Kraljevu da je na ovim izborima važno pobediti kako sva vlast u Srbiji ne bila u rukama Aleksandra Vučića.\nSNS: Jeremićevi aktivisti napali devojke iz SNS-a\nSrpska naprеdna stranka je saopštila da su danas, u Knеz Mihailovoj ulici u Bеogradu, aktivisti Vuka Jеrеmića napali aktivistkinjе Opštinskog odbora Srpskе naprеdnе strankе Stari grad kojе su dеlilе stranački propagandni matеrijal, prеtili im i vrеđali ih.\nREM naložio prekid emitovanja Vučićevog spota; SNS: Skandalozna odluka\nSavet Regulatornog tela za elektronske medije je na osnovu reakcija jednog broja nevladinih organizacija koje se bave zaštitom prava LGBT populacije naložio obustavljanje emitovanja spota predsedničkog kandidata Aleksandra Vučića u kom se u nekoliko navrata čuje uzvikivanje „Vučiću, pederu“.\nU Nišu napadnuta aktivistkinja tima Vuka Jeremića, napadač uhapšen\nNepoznati muškarac danas je u centru Niša napao i povredio aktivistkinju tima Vuka Jeremića koja je u centru grada delila propagandni materijal.\n16. mart 2017\nMaksimović: Možda nemamo plan, ali imamo cilj\nPredsednički kandidat Luka Maksimović zvani Ljubiša Preletačević Beli ocenio je večeras da nema jake opozicije u Srbiji i da opozicione stranke "nisu dovoljno animirale ljude".\nRIK: Građani čije je važenje ličnih karata isteklo mogu da glasaju s potvrdom MUP-a\nRepublička izborna komisija odlučila je večeras da građani kojima je isteklo važenje lične karte mogu da na predsedničkim izborima 2. aprila glasaju uz potvrdu MUP-a o podnetom zahtevu za izdavanje nove lične karte.\nJanković u Leskovcu: Vučić gubi izbore u drugom krugu\nKandidat na predsedničkim izborima Saša Janković izjavio je danas u Leskovcu da će kandidat vladajuće koalicije Aleksandar Vučić, ako ne uspe "na silu da pokrade izbore u prvom krugu", sigurno izgubiti u drugom krugu.\nObradović-Mihalkov: Zapad nam nudi skup duhovni hamburger\nPredsednički kandidat Dveri Boško Obradović tokom dvodnevne posete Rusiji, u okviru svoje predsedničke kampanje, sreo se i s ruskim rediteljem, oskarovcem Nikitom Mihalkovim, saopštila je ova stranka.\nRadulović: Evropa aktivno učestvuje u Vučićevoj kampanji\nPredsednički kandidat pokreta Dosta je bilo Saša Radulović izjavio je danas povodom kosovskog prisvajanja imovine SFRJ i Srbije da vlada u Prištini nastavlja s otimačinom jer Evropska unija žmuri i toleriše otimačinu.\nŠtab: Skup u Savamali u subotu, MUP: Održite ga, ali kršite zakon\nNačelnik Policijske stanice Savski venac Radovan Gatarić tvrdi za Insajder da je MUP postupio po zakonu kad je odbio da primi prijavu za održavanje skupa predsedničkog kandidata Saše Jankovića u Hercegovačkoj ulici u subotu.\nJeremić traži za kosovska birališta ista pravila kao i u celoj Srbiji\nPredsednički kandidat Vuk Jeremić zatražio je danas od vlasti da obezbede da na izbornim mestima na Kosovu i Metohiji važe ista pravila kao i u drugim delovima Srbije i omoguće predstavnicima opozicije da imaju članove biračkih odbora i prisustvuju brojanju glasova.\nJankovićev štab: Krivične prijave zbog pretnji smrću\nIz izbornog štaba Saše Jankovića saopšteno je da su podnete krivične prijave zbog, kako se navodi, napada, uključujući direktne pretnje smrću, na predsedničkog kandidata Sašu Jankovića.\nPopović: Bogati da plaćaju veće poreze, a siromašni da ne plaćaju uopšte\nPredsednički kandidat Demokratske stranke Srbije Aleksandar Popović založio se danas za to "dа bogаti plаćаju veće poreze, а nаjsiromаšniji dа ih ne plаćаju uopšte".\nČanak: Nije kasno za lustraciju\nPredsednički kandidat Lige socijaldemokrata Vojvodine Nenad Čanak ocenio je danas da mnogi aktuelni problemi u Srbiji potiču od toga što nije bilo blagovremene lustracije i podsetio da je u oktobru 2000. tražio zabranu Socijalističke partije Srbije, Srpske radikalne stranke, Jugoslovenske udružene levice i Stranke srpskog jedinstva i lustraciju njihovih rukovodstava.\nStamatović: Napuštam SNP jer podržаva Vučića i SNS\nPredsednički kandidat Milan Stamatović saopštio je danas da napušta Srpsku narodnu partiju zbog podrške koju je pružila Srpskoj naprednoj stranci i njenom lideru Aleksandru Vučiću.\nDveri podnele prigovor REM-u zbog nejednake zastupljenosti predsedničkih kandidata\nSrpski pokret Dveri podneo je danas prigovor Regulatornom telu za elektronske medije zbog nejednake zastupljenosti predsedničkih kandidata u informativnom programu, gde je najveća zastupljenost kandidata Srpske napredne stranke Aleksandra Vučića.\n15. mart 2017\nRIK odbio kandidaturu Predraga Vučetića, nije priložio nijedan validan potpis\nRepublička izborna komisija odbila je večeras da proglasi Predraga Vučetića za kandidata na izborima za predsednika Srbije.\nJeremić: Spoljna politika Srbije vodi se nestručno i pogubno\nPredsednički kandidat Vuk Jeremić izjavio je u Prijepolju da se spoljna politika Srbije vodi na "najblaže rečeno“ nestručan, a vrlo verovatno i na poguban način, saopštio je Jeremićev tim.\nMUP: Jankovićeva prijava skupa u Savamali nije u skladu sa zakonom\nPolicija Savskog venca odbila je da prihvati prijavu skupa u Savamali koju je podnela grupa građana Za Srbiju bez straha, koja je na predsedničkim izborima za svog kandidata predložila Sašu Jankovića, tvrde u njegovom izbornom štabu.\nRadulović: Vučićevo partijsko zapošljavanje košta Srbiju milijardu evra godišnje\nPredsednički kandidat pokreta Dosta je bilo Saša Radulović rekao je danas u Vranju da je njegov cilj pobeda nad Aleksandrom Vučićem jer, kako je naveo, cenu njegove katastrofalne politike plaćaju građani.\nČanak: Rusi, vratite nam NIS i idite kući\nPredsednički kandidat Lige socijaldemokrata Vojvodine Nenad Čanak ocenio je danas da Energetski sporazum s Rusijom treba raskinuti i pozvao tu zemlju da Srbiji vrati NIS i da "ide kući".\nJovanović: Maltretiraju me zbog prigovora na Preletačevićevu kandidaturu\nNovosadski advokat Miroje Jovanović izjavio je danas da mu, pošto je uložio prigovor na kandidaturu Ljubiše Preletačevića Belog, prete i da je izložen pritiscima i uvredama.\nJanković: Sastanak s Merkelovom Vučić platio imovinom na Kosovu\nSaša Janković, kandidat za predsednika Srbije, smatra da je “očigledno da je premijer i predsednički kandidat vladajuće koalicije Aleksandar Vučić predizborni sastanak s nasmejanom nemačkom kancelarkom Angelom Merkel platio državnom imovinom i još jednim priznanjem nezavisnosti Kosova”.\nJovanović: Pritisci na aktiviste Jeremićeve kampanje\nNikola Jovanović, portparol tima predsedničkog kandidata Vuka Jeremića, izjavio je danas da su Jeremićevi aktivisti i pristalice izloženi pritiscima i fizičkim nasrtajima i da se u te svrhe zloupotrebljava Policija.\n14. mart 2017\nJanković u Novom Pazaru: Pravila moraju da važe za sve\nSaša Janković, kandidat za predsednika Srbije, posetio je danas Novi Pazar i u razgovoru s građanima poručio da nema mesta nikakvom strahu.\nJavno-beležnička komora: Danijela Sremac prikupila 888 potpisa birača\nJavno-beležnička komora Srbije demantovala je navode Danijele Sremac koja tvrdi da joj je bilo onemogućeno overavanje potpisa podrške građana za njenu predsedničku kandidaturu.\nJeremić u Mladenovcu: Srbija pretvorena u zemlju jeftine radne snage\nPredsednički kandidat Vuk Jeremić izjavio je danas u Mladenovcu da se Srbija pretvara u zemlju jeftine radne snage i da to mora da se promeni, saopštio je njegov izborni tim.\nPopović: Srbiji potrebna mreža seoskih ambulanti\nPredsednički kandidat Demokratske stranke Srbije Aleksandar Popović je danas izjavio da svako u Srbiji ima pravo na zdravstvenu zaštitu i da je to naročito bitno u selima.\nStamatović: Vučić u kampanju uvlači Angelu Merkel, Izetbegovića i Kineze\nKandidat za predsednika Srbije Milan Stamatović ocenio je danas u pisanoj izjavi da Aleksandar Vučić zloupotrebljava premijersku funkciju i u finiš predsedničke kampanje pokušava da, na svoju stranu, uvuče danas Angelu Merkel, sutra Bakira Izetbegovića, a prekosutra i Kineze.\nČanak: Srce Srbije danas je u inostranstvu\nPredsednički kandidat Lige socijaldemokrata Vojvodine Nenad Čanak izjavio je danas da je, zbog masovnog odlaska mladih iz zemlje, srce Srbije danas u inostranstvu.\nI za ove izbore ista firma nabavlja UV lampe\nRepublička izborna komisija i za ove izbore danas je izabrala firmu Master Team za nabavku UV lampi. Za nabavku 5.000 UV lampi koje otkrivaju prisustvo nevidljivog mastila država će ove godine platiti oko pet miliona dinara bez PDV-a.\nBIRODI: Potpuna dominacija Vučića na televizijama\nPredsednički kandidat vladajuće koalicije Aleksandar Vučić u potpunosti dominira u centralnim informativnim emisijama većine vodećih televizija, pokazao je monitoring Biroa za društvena istraživanja o prvih sedam dana kampanje za predsedničke izbore.\nRIK: Preletačević ostaje kandidat za predsednika\nRepublička izborna komisija odbila je prigovor novosadskog advokata Miroja Jovanovića koji je on danas podneo na proglašenje predsedničke kandidature Luke Maksimovića zvanog Ljubiša Preletačević Beli.\nVesna Rakić Vodinelić: Zahtev da Skupština promeni sastav RIK-a\nGrupa građana Za Srbiju bez straha, koja je kandidovala Sašu Jankovića za predsednika Srbije, podnela je zahtev Skupštini Srbije za sazivanje sednice i izmene sastava Republičke izborne komisije, kako navode, u skladu sa zakonom.\nNovosadski advokat podneo prigovor na kandidaturu Preletačevića\nNovosadski advokat Miroje Jovanović podneo je danas, u svojstvu birača, prigovor Republičkoj izbornoj komisiji na proglašenje predsedničke kandidature Luke Maksimovića zvanog Ljubiša Preletačević Beli.\n13. mart 2017\nPrihvaćena kandidatura Luke Maksimovića (Ljubiše Preletačevića Belog)\nRepublička izborna komisija usvojila je rešenje o kandidaturi Luke Maksimovića, alijas Ljubiše Preletačevića Belog, koji je podnela grupa građana Beli - Samo jako.\nŠešelj u Pirotu: Mogu da pobedim Vučića\nPredsednički kandidat Srpske radikalne stranke Vojislav Šešelj izjavio je danas u Pirotu da samo on na tim izborima može da pobedi predsedničkog kandidata vlasti Aleksandra Vučića.\nJanković u Sjenici: Nijedna samovlast nije večna\nPredsednički kandidat Saša Janković rekao je danas u Sjenici da uprkos tome što premijer Aleksandar Vučić "preti državnim udarima, ratovima, strancima, službama, banderama, atentatima, šamarima, penzijama, padanjem aviona", niko u Srbiji nema razloga za strah jer "nijedna samovlast nije večna".\nNinić: Dokumentacija Preletačevića u Ministarstvu za državnu upravu\nČlan proširenog sastava Republičke izborne komisije, predstavnik pokreta Dosta je bilo Ivan Ninić, izjavio je danas da je dokumentacija za predsedničku kandidaturu Luke Maksimovića, poznatijeg kao Ljubiša Preletačević Beli, prosleđena na proveru Ministarstvu za državnu upravu.\nNeizvestan model brojanja glasova sa Kosova\nČlan Republičke izborne komisije u ime DJB Ivan Ninić za Insajder.net kaže da još nije jasno da li će glasovi građana s Kosova biti brojani van mesta gde su održani izvori, kao što je to bio slučaj ranijih godina.\nObradović formirao Dveriliks\nPredsednički kandidat pokreta Dveri Boško Obradović izjavio je danas da je formirao antikorupcijski tim koji će se baviti “kriminalnim radnjama političke mafije u Srbiji”.\nRIK: Stamatović, Parović i Čanak proglašeni za kandidate, o Belom naknadno\nRepublička izborna komisija proglasila je danas Milana Stamatovića, Miroslava Parovića i Nenada Čanka za kandidate na predstojećim predsedničkim izborima.\nFoto finiš za predsedničku kandidaturu\nRok za podnošenje predsedničke kandidature istekao je u ponoć, a dosad je Republička izborna komisija potvrdila sedam kandidatura - Aleksandra Vučića, Saše Jankovića, Vojislava Šešelja, Vuka Jeremića, Boška Obradovića, Saše Radulovića i Aleksandra Popovića.\nKandidatura Belog za sada pod znakom pitanja\nKandidaturu Luke Maksimovića, poznatijeg kao Ljubiše Preletačević Beli, Republička izborna komisija dovela je u pitanje zbog problema s potpisima. Kako je za Insajder.net rekao jedan od članova RIK-a problem je to što na formularima nije napisano "Grupa građana" uz "Beli - Samo jako".\n12. mart 2017\nNa Kosovu 90 biračkih mesta, u inostranstvu 53\nNa izborima za predsednika Srbije, zakazanim za 2. april, na Kosovu i Metohiji glasaće se na 90 biračkih mesta, a u inostranstvu na 53, saopštila je večeras Republička izborna komisija.\nPotvrđena kandidatura Aleksandra Popovića\nRepublička izborna komisija proglasila je večeras Aleksandra Popovića iz Demokratske stranke Srbije za predsedničkog kandidata na izborima zakazanim za 2. april.\nLjubiša Preletačević Beli uz trubače predao potpise za kandidaturu\nLuka Maksimović, poznatiji kao Ljubiša Preletačević Beli, ispred grupe građana Beli - Samo jako, predao je potpise za kandidaturu za predsednika Srbije.\nLSV predao RIK-u 12.001 potpis podrške Nenadu Čanku\nLiga socijaldemokrata Vojvodine predala je večeras Republičkoj izbornoj komisiji potpise podrške za kandidaturu Nenada Čanka za predsednika Srbije.\nAleksandar Vučić razmišlja o novom premijeru\nPredsednički kandidat vladajuće koalicije okupljene oko Srpske napredne stranke Aleksandar Vučić izjavio je da svakog dana razmišlja o tome ko će biti novi premijer, bez obzira na to da li će pobediti ili izgubiti na predsedničkim izborima.\nPredsednik Opštine Čajetina Milan Stamatović predao potpise za kandidaturu\nPredsednik Opštine Čajetina Milan Stamatović predao je danas Republičkoj izbornoj komisiji više od 13.500 potpisa građana koji su podržali njegovu kandidaturu za predsednika Srbije.\nNVO: Izborno pravo građana ugroženo; Predsednik RIK-a negira\nViše od 20 organizacija civilnog društva ocenilo je danas da je u Srbiji ozbiljno ugrožen demokratski izborni proces i da je neophodno što aktivnije delovanje domaćih i međunarodnih organizacija kako bi se zaštitili slobodni i demokratski izbori. Predsednik RIK-a Vladimir Dimitrijević odbacio je u saopštenju navode nevladinih organizacija o izbornim nepravilnostima.\nAleksandar Popović predao potpise za predsedničku kandidaturu\nFunkcioner Demokratske stranke Srbije Aleksandar Popović predao je danas Republičkoj izbornoj komisiji potpise građana koji su podržali njegovu predsedničku kandidaturu.\nU inostranstvu glasanje na 50 biračkih mesta\nBirači Srbije koji svoje boravište imaju u inostranstvu glasaće na oko 50 biračkih mesta širom sveta. Konačan broj glasača biće naknadno utvrđen.\n11. mart 2017\nLjubiša Preletačević Beli sakupio potpise\nLider Pokreta Samo jako Ljubiša Preletačević Beli potvrdio je večeras za Insajder da je sakupio dovoljan broj potpisa za predsedničku kandidaturu. Rok za predaju kandidature Republičkoj izbornoj komisiji ističe sutra u ponoć.\nJeremić: Ova vlast je obećala da će priznati Kosovo\nPredsednički kandidat Vuk Jeremić izjavio je večeras u Sremskoj Mitrovici da je aktuelna vlast obećala Zapadu da će priznati Kosovo.\nRadulović zvanično šesti kandidat za predsednika\nRepublička izborna komisija proglasila je večeras Sašu Radulovića za kandidata za predsednika Srbije.\nJanković: Vučićeva vlast ne može da se reformiše, on mora da ode\nPredsednički kandidat Saša Janković ocenio je danas da vlast na čijem je čelu Aleksandar Vučić ne može da se reformiše, već se ona mora promeniti.\nJeremić: Glasanjem stati na put usponu kriminala i korupcije\nPredsednički kandidat Vuk Jeremić ocenio je da se cela Srbija suočava s korupcijom i organizovanim kriminalom i pozvao građane da izađu na izbore i glasaju za promene.\nVučić: Izbori su između moderne Srbije i puta u prošlost\nKandidat vladajuće koalicije za predsednika Srbije Aleksandar Vučić izjavio je na mitingu u Čačku da je građanima potrebna politički, ekonomski i vojno jaka Srbija.\nJanković: Mali je dokaz nedodirljivosti ljudi na vlasti\nPredsednički kandidat Saša Janković ocenio je danas da su otkriće izveštaja koji je Agencija za borbu protiv korupcije podnela Višem javnom tužilaštvu o skrivenoj imovini, poslovima i prihodima gradonačelnika Beograda Siniše Malog i ćutanje Tužilaštva o tome duže od sedam meseci dokaz nedodirljivosti ljudi na vlasti, urušavanja institucija i podsmevanja građanima i pravnom poretku Srbije.\nObradović: Zna se ko su „čačanski fantomi“\nPredsednički kandidat pokreta Dveri Boško Obradović poručio je kandidatu vladajuće koalicije Aleksandru Vučiću da u Čačku prvo prekreči grafite, a potom zatraži da Policija u tom gradu omogući medijima i javnosti snimke onih koji su ispisivali grafite protiv Dveri.\nRadulović predao kandidaturu za predsednika\nPokret Dosta je bilo predao je Republičkoj izbornoj komisiji kandidaturu svog lidera Saše Radulovića za predsednika Srbije, koju je potpisima podržalo oko 11.000 građana.\nČanak: Neophodan konsenzus opozicije o kontroli biračkih mesta\nBudući predsednički kandidat Lige socijaldemokrata Vojvodine Nenad Čanak založio se za postizanje opozicionog konsenzusa o kontroli biračkih mesta, kako bi se vratila vera u izborni proces.\n10. mart 2017\nRIK proglasio kandidaturu Boška Obradovića\nRepublička izborna komisija proglasila je večeras lidera Srpskog pokreta Dveri Boška Obradovića za kandidata na predsedničkim izborima 2. aprila.\nŠešelj u Leskovcu: Moja pobeda je za Vučićevo dobro\nPredsednički kandidat Srpske radikalne stranke Vojislav Šešelj izjavio je danas u Leskovcu da nema novca za autobuse i sendviče i da njega ne dočekuju plaćene pristalice, već ljudi koji žele bolje Srbiji.\nJeremićev tim: Prijava zbog curenja informacija iz Poreske uprave\nAdvokatski tim Vuka Jeremića podneo je krivičnu prijavu protiv NN lica iz Poreske uprave zbog, kako tvrde, odavanja službene tajne.\nJanković u Valjevu: Ne trebaju nam autobusi, ima nas dovoljno\nPredsednički kandidat Saša Janković danas je u Valjevu u sali Centra za kulturu razgovarao s građankama i građanima.\nČanak: Srbija mora u NATO\nBudući kandidat za predsednika Srbije i lider Ligesocijaldemokrata Vojvodine Nenad Čanak izjavio je danas da Srbija mora ući u NATO.\nVučić u Leskovcu: Novac će ići na jug Srbije\nKandidat vladajućih stranaka za predsednika Srbije Aleksandar Vučić izjavio je danas na predizbornom mitingu u Leskovcu da će "novac ići na jug Srbije".\nJeremić: Poziv Vućiću na debatu\nKаndidаt zа predsednikа Srbije Vuk Jeremić izjаvio je danas dа je RTB Bor "jedаn od simbolа ekonomskog, privrednog, ekološkog i morаlnog posrnućа Srbije" i nаjavio dа će mu, kаda postane šef države, jedаn od glavnih ciljeva biti dа nаđe strаteškog pаrtnerа zа RTB Bor.\nPotpise za predsedničku kandidaturu predao i Miroslav Parović\nLider Narodnog slobodarskog pokreta Miroslav Parović danas je Republičkoj izbornoj komisiji predao oko 10.500 potpisa građana koji su podržali njegovu predsedničku kandidaturu.\nKorać: Uplašeni ljudi ne izlaze na glasanje\nNeke od ključnih poruka predsedničkih kandidata Aleksandra Vučića, Saše Jankovića i Vuka Jeremića mogle bi da kod birača izazovu strah, prizovu sećanja na rat, prazne rafove ili zaplaše novim apokaliptičnim scenarijima.\nVuk Jeremić četvrti zvanični kandidat za predsednika\nRepublička izborna komisija jednoglasno je potvrdila kandidaturu Vuka Jeremića na predsedničkim izborima.\nBoško Obradović predao kandidaturu za predsednika Srbije\nRepubličkoj izbornoj komisiji danas su predati potpisi podrške za kandidaturu lidera pokreta Dveri Boška Obradovića za predsednika Srbije. Podneto je nešto više od 11.500 potpisa podrške.\n9. mart 2017\nSaša Janković: Za vladavinu prava, a ne dinastiju u Srbiji\nPredsednički kandiat Saša Janković večeras je izjavio da je uveren da će pobediti na predsedničkim izborima i najavio da će obezbediti vladavinu prava, nezavisne institucije, socijalnu pravdu i poštovanje ljudskih prava.\nVučić u Požarevcu: Opozicioni kandidati hoće nered i nemire\nPredsednički kandidat koalicije oko Srpske napredne stranke Aleksandar Vučić optužio je večeras opozicione predsedničke kandidate da hoće da izazovu "makedonski scenario" i nestabilnost u Srbiji.\nRakić Vodinelić: RIK radi u nezakonitom sastavu i dovodi u pitanje legitimitet izbora\nPredstavnica grupe građana Za Srbiju bez straha Vesna Rakić Vodinelić ocenila je danas da odbijanje Republičke izborne komisije da Skupština Srbije uskladi sastav RIK-a sa zakonom izaziva sumnju da postoje namere da izbori budu neregularni.\nVuk Jeremić predao izbornu kandidaturu\nRepubličkoj izbornoj komisiji danas su predati potpisi podrške za kandidaturu Vuka Jeremića za predsednika Srbije.\n8. mart 2017\nJeremić u Subotici: Svako ko ostane kod kuće glasao je za Vučića\nVuk Jeremić, koji je najavio kandidaturu za predsednika Srbije, posetio je danas Suboticu i između ostalog izjavio da je Savamala najužasniji primer gaženja prava u Srbiji.\nVučić u Jagodini: Srbijom će se rukovoditi iz Srbije, a ne iz ambasada\nKandidat za predsednika Srbije Aleksandar Vučić izjavio je danas na predizbornom mitingu u Jagodini da će se Srbijom upravljati iz Srbije, a ne iz ambasada. Vučić je ocenio da Srbija postavila temelje zdrave privrede i ekonomije i da ne strepi za ekonomsku budućnost Srbije.\nRadulović u Vranju: Partokratija rastura Srbiju\nSaša Radulović, predsednik pokreta Dosta je bilo, a koji je najavio predsedničku kandidaturu, izjavio je danas u Vranju da "partokratija rastura Srbiju, da ljudi jako teško žive" i da je to posledica jako loše vlasti.\nJovanović: Neodmerena reakcija Saše Jankovića\nPredsednik Liberalno-demokratske partije Čedomir Jovanović ocenio je danas da je "neodmerena reakcija" predsedničkog kandidata Saše Jankovića da mu nije potrebna Jovanovićeva podrška razočarala ne samo glasače LDP-a, već i sve ljude posvećene idejama građanske Srbije.\nRIK i ove godine nabavlja 5.000 UV lampi za izbore (VIDEO)\nRepublička izborna komisija raspisala je javnu nabavku za nabavku 5.000 UV lampi koje otkrivaju prisustvo nevidljivog mastila na prstu birača.\nIvković: Posle svega ću i peške i go i bos da podržim Jankovića\nKošarkaški trener i bivši selektor reprezentacije Dušan Ivković rekao je danas u Beogradu da će "i peške i go i bos" da podrži predsedničkog kandidata Sašu Jankovića, ocenivši da je to u ovom trenutku jedini spas za Srbiju.\nVučić: Nijedan tajkun mi nije dao nijedan dinar za kampanju\nPredsednički kandidat koalicije oko Srpske napredne stranke Aleksandar Vučić izjavio je danas da mu "nijedan tajkun" nije dao "nijedan dinar" za kampanju za predsedničke izbore.\n7. mart 2017\nSaša Janković zamolio Čedomira Jovanovića da ne glasa za njega\nPošto je Čedomir Jovanović večeras izjavio da će LDP podržati predsedničkog kandidata Sašu Jankovića, Janković se obratio javnosti preko svog Tviter profila i zamolio Jovanovića da ne glasa za njega.\nČedomir Jovanović najavio podršku Jankoviću\nLider Liberalno-demokratske partije Čedomir Jovanović najavio je večeras podršku te stranke predsedničkoj kandidaturi Saše Jankovića.\nVučić u Subotici: Sit sam onih koji pred izbore obećavaju nemoguće\nPredsednički kandidat vladajuće koalicije okupljene oko Srpske napredne stranke Aleksandar Vučić izjavio je danas da nikom neće dozvoliti da ponižava Srbiju.\nJanković u Priboju: Obespravljen i unižen grad koji je slika Srbije\nKandidat za predsednika Srbije Saša Janković izjavio je danas u Priboju da je taj grad "slika i prilika" Srbije zato što je mnogo puta slagan, poručivši građanima da "ne može više tako" i da svi zajedno treba da grade državu iznova.\nNovine u radu biračkih odbora: Kontrolni formulari i identifikacione kartice\nRepublička izborna komisija usvojila je noćas pravila o radu biračkih odbora za sprovođenje izbora za predsednika Srbije.\n6. mart 2017\nPodnošenje zahteva za glasanje u inostranstvu do subote\nBirači Srbije koji imaju boravište u inostranstvu treba najkasnije u subotu, 11. marta, da podnesu zahtev da se u jedinstveni birački spisak upiše da će na predsedničkim izborima 2. aprila glasati u inostranstvu.\nCRTA: Ako se ne sprovede odluka Ustavnog suda izbori mogu biti neregularni\nRepublička izborna komisija morala bi na predsedničkim izborima 2. aprila da sprovede odluku Ustavnog suda Srbije o proceduri održavanja izbora na Kosovu i Metohiji jer bi u suprotnom neko mogao da podnese žalbu na neregularnost celog izbornog procesa pošto se radi o 106.000 birača, ocenio je danas programski direktor Centar za istraživanje, transparentnost i odgovornost Raša Nedeljkov.\nPredati potpisi podrške za kandidaturu Vojislava Šešelja za predsednika Srbije\nRepubličkoj izbornoj komisiji danas su predati potpisi podrške za kandidaturu lidera Srpske radikalne stranke Vojislava Šešelja za predsednika Srbije.\n5. mart 2017\nDušan Ivković predao potpise za kandidaturu Saše Jankovića\nPotpisi podrške 17.866 građana za kanditaturu Saše Jankovića za predsednika Srbije predati su Republičkoj izbornoj komisiji noćas oko 1.20.\nJeremić: Naprednjaci sprečavali ljude da se pojave na skupu u Krupnju; SNS odbacuje optužbe\nBudući predsedički kandidat Vuk Jeremić izjavio je danas u Krupnju da su, kako je naveo, siledžije iz Srpske napredne stranke satima maltretirale i obeshrabrivale ljude kako se ne bi pojavili na njegovoj tribini u lokalnom Domu kulture i da skup nije ni održan u tom objektu jer direktorka to nije dozvolila.\nČanak: Spreman sam da priznam da Kosovo nije u Srbiji\nBudući predsednički kandidat Lige socijaldemokrata Vojvodine Nenad Čanak izjavio je danas da je Kosovo priznato kao nezavisna država i da više nije u sastavu Srbije i dodao da interesi zemlje zahtevaju da se "suočimo s činjenicama".\n4. mart 2017\nREM: Nema odluke o praćenju ovih izbora, radićemo po prijavama\nRegulatorno telo za elektronske medije potvrdilo za Insajder.net da nije donelo posebnu odluku o praćenju predsedničkih izbora, već će nadzor vršiti po prijavama građana o uočenim nepravilnostima.\nMUP tvrdi da nisu tačni navodi štaba Saše Jankovića\nMinistarstvo unutrašnjih poslova ističe da su netačni navodi pres službe Saše Jankovića da policija nije sačinila zapisnik o intervenciji u Kovačici prilikom prikupljanja potpisa za njegovu kandidaturu.\nPredata Vučićeva kandidatura s 59.000 potpisa\nPredstavnici Srpske napredne stranke i njenih koalicionih partnera predali su danas Republičkoj izbornoj komisiji kandidaturu lidera SNS-a i premijera Aleksandra Vučića za predsednika Srbije, potrebnu dokumentacuju i 59.000 potpisa podrške.\nJeremić u Čačku održao prvi predizborni skup\nU Sportskom centru Mladost u Čačku danas je održan prvi predizborni skup predsedničkog kandidata Vuka Jeremića. On je okupljenima poručio da se pre svega kandiduje kako bi vratio dostojanstvo narodu i državi.\n3. mart 2017\nNeizvesno kako će se glasati na Kosovu\nGrađani Kosova i dalje ne znaju kako će glasati na predstojećim predsedničkim izborima. Kako je u Republičkoj izbornoj komisiji rečeno za Insajder.net, ovo pitanje još nije regulisano.\nIzborni štab Saše Jankovića: Građani fizički sprečavani da daju potpis\nIzborni štab predsedničkog kandidata Saše Jankovića saopštio je da je prvi dan prikupljanja potpisa podrške protekao uz otvorenu demonstraciju siledžijstva kako bi se građani zastrašili i pokolebali.\nI Čanak kandidat za predsednika\nPredsednik Lige socijaldemokrata Vojvodine Nenad Čanak biće kandidat na predstojećim predsedničkim izborima, odlučio je danas Glavni odbor te stranke.\nMartinović: SNS najviše pogođen prekidom rada Skupštine\nŠef Poslaničke grupe SNS-a Aleksandar Martinović je rekao da lično smatra da je prekidom rada Skupštine najviše pogođena Srpska napredna stranka. On je naveo da bi poslanici vladajuće stranke lako nadjačali opoziciju, ali da bi ih u tom slučaju neko optužio za zloupotrebu Parlamenta.\nVučić zvanično počeo predizbornu kampanju u Vranju\nPredsednički kandidat SNS-a Aleksandar Vučić počeo je kampanju mitingom u Hali sportova u Vranju. Govornici su poručili da bi pobeda bilo kog drugog kandidata bio poraz za Srbiju.\nSaša Radulović kandidat Dosta je bilo\nSaša Radulović, lider pokreta Dosta je bilo, biće kandidat na izborima za predsednika Srbije, odlučeno je na Skupštini tog pokreta.\nUskoro zvanična odluka o izborima, odmah posle zajednička konferencija opozicije\nPredsednica Skupštine Srbije Maja Gojković u 13.00 će potpisati odluku o raspisivanju predsedničkih izbora, kada će zvanično biti saopšten i datum njihovog održavanja.\nPredsednica Parlamenta raspisala predsedničke izbore: Na glasanje 2. aprila\nPredsednica Skupštine Srbije Maja Gojković raspisala je predsedničke izbore za 2. april.\nJeremić, Janković, Obradović i Radulović: Skupština da nastavi rad, Vučić da podnese ostavku\n1. mart 2017\nJanković, Obradović i Jeremić formulisali zajedničke ciljeve: Sprečiti neregularnosti na izborima\nSprečavanje neregularnosti i krađe na predsedničkim izborima, zaštita prava birača da na izborima slobodno, neometano i bez straha biraju svog predsednika - zajednički su ciljevi koje su formulisali izborni timovi Saše Jankovića, Vuka Jeremića i Boška Obradovića.\n„Sukob“ Vučića i Nikolića: Hronologija jedne „afere“\nBrojne afere godinama su svakodnevica u Srbiji. Neodgovorne izjave, optužbe bez dokaza, javni sukobi, tajni dogovori - nepisana su pravila svake afere. Istovremeno, javnost ostaje uskraćena za odgovore na brojna pitanja.\nVuk Jeremić: Hajde da ih kaznimo u aprilu\nNiko nije dao veća obećanja od onih koji su danas na vlasti i niko ih manje nije ispunio i zato hajde da ih kaznimo u aprilu, izjavio je u Topoli predsednik Centra za međunarodnu saradnju i održivi razvoj i budući predsednički kandidat Vuk Jeremić.\nRadulović postavio uslov: Dogovor Jankovića i Jeremića ili idemo sa svojim kandidatom\nPokret Dosta je bilo sačekaće do 4. marta i ako ne dođe do dogovora Vuka Jeremića i Saše Jankovića izaći će sa samostalnim kandidatom za predsedničke izbore.\nNikolić: Odustao sam od kandidature da ne pomognem onima koje ne želim na vlasti\nPredsednik Srbije Tomislav Nikolić rekao je u emisiji Upitnik na RTS-u da poštuje stav SNS-a da kandiduje Aleksandra Vučića za predsednika Srbije, kao i da će o svojim budućim političkim funkcijama govoriti kad dođe vreme.\nVučić: Iznajmljivanje aviona za spot koštalo 200-400 evra\nKandidat SNS-a za predsednika Srbije i premijer Aleksandar Vučić izjavio je danas da je predizborni spot snimljen pre 25 dana i da je imao dve verzije - jednu po kojoj je on kandidat i drugu po kojoj bi se podržala kandidatura Tomislava Nikolića.\nZajedničko saopštenje Nikolića i Vučića: Ponovo saglasni u svemu?\nDanima očekivan susret predsedničkog kandidata SNS-a Aleksandra Vučića i predsednika države Tomislava Nikolića završen je, a saopštenje koje je nakon sastanka prosleđeno iz predsedničkog kabineta ne odgovara ni na jedno od pitanja na koja javnost očekuje odgovore.\nNikolić odustao od kandidature: O funkcijama posle izbora\nPredsednik Srbije Tomislav Nikolić je za Kurir otkrio da neće biti kandidat za predsednika Republike na predstojećim izborima.\nNikolić: Neću se rastaviti sa svojom ljubavlju prema SNS-u i prijateljstvom s Vučićem\nPredsednik Srbije Tomislav Nikolić izjavio je danas da ne odustaje od dogovora s Aleksandrom Vučićem. Nikolić je dao izjavu za Kurir i naveo da je dužan da štiti sada ugrožene prijatelje, a naročito svoju porodicu.\nNova Srbija podržala kandidaturu Vuka Jeremića\nPredsedništvo Nove Srbije odlučilo je danas u Čačku da podrži kandidaturu Vuka Jeremića za predsednika Srbije.\nPredizborni spot Aleksandra Vučića bez utrošenog dinara?\nNa društvenim mrežama danas se pojavio promotivni spot u okviru kampanje Aleksandra Vučića za predsednika. Spot je objavljen praktično nekoliko sati posle sednice Glavnog odbora SNS-a, na kojoj je Vučić prihvatio odluku da bude kandidat SNS-a za predsednika Srbije.\nKabinet predsednika: Nikolić ne osniva novu stranku\nKako je za Insajder.net rečeno u kabinetu predsednika Tomislava Nikolića, nije tačna informacija koja se pojavila u medijima da predsednik Srbije osniva svoju stranku. Na pitanje da li to znači da je Nikolić odustao od kandidature za predsednika Srbije, nismo dobili odgovor.\nIzbori pre izbora: Ko je iznenađen, ko razočaran, ko uplašen\nPrebrojavanje, napadi, osude, iščekivanje reakcija - posledica su nezvanične informacije da je Tomislav Nikolić rešio da se i on kandiduje za predsednika Srbije, samo dan pošto je Predsedništvo SNS-a podržalo Aleksandra Vučića kao predsedničkog kandidata.\nInsajder: I posle GO SNS-a javnost ostala uskraćena za odgovore na brojna pitanja\nZa sada je jasno samo to da je Aleksandar Vučić predsednički kandidat SNS-a. Glavni odbor stranke je takvu odluku doneo jednoglasno. Među onima koji su glasali „za“ bio je i sin predsednika Srbije Tomislava Nikolića Radomir.\nPredsednički kandidat SNS-a Aleksandar Vučić: Neću da čujem nikoga od vas da kaže ružnu reč o Nikoliću (VIDEO)\nAleksandar Vučić je jednoglasno izabran za predsedničkog kandidata SNS-a na sednici Glavnog odbora Srpske napredne stranke u Centru Sava.\nNikolić: Pretpostavljam da je Vučić odlučio da se ne dogovorimo\nPredsednik Srbije Tomislav Nikolić dao je intervju Sputnjiku uoči sednice Glavnog odbora Srpske napredne stranke. Sudeći po onome što je Nikolić rekao, odluka GO da podrži Vučića za predsedničkog kandidata ne znači i njegovo povlačenje iz predsedničke trke.\nVučić: O predsedniku samo lepe reči\nPremijer Srbije Aleksandar Vučić nije želeo da na konferenciji za medije posle susreta s austrijskim kancelarom Kristijanom Kernom odgovara na dnevnopolitička pitanja. "Pogotovo ne želim da se bavim tračevima, poluistinama, čak i istinama, koji su u vezi s partijama", rekao je Vučić.\nNikolić razgovarao s Vučićem?\nPredsednik Srbije Tomislav Nikolić potvrdio je Kuriru da je danas u 15.00 telefonom razgovarao s premijerom Aleksandrom Vučićem.\nNikolić zvanično ćuti, Vučić zvanično nema komentar\nNeverovatno je i neozbiljno to što već više od 12 sati nema zvanične potvrde, ali ni demantija da je i Tomislav Nikolić odlučio da se kandiduje za predsednika, samo dan pošto je Srpska napredna stranka najavila kandidaturu Aleksandra Vučića.\nNikolić se oglasio, izjava zagonetna\nHaos na političkoj sceni Srbije izazvala je nezvanična informacija da će se na predstojećim predsedničkim izborima kandidovati Tomislav Nikolić. Nikolić se oglasio posle više od 15 sati od objavljivanja ove informacije, a da nije ni potvrdio ni demantovao ove navode.\nBurne reakcije na moguću kandidaturu: Mihajlovićeva predviđa tužan kraj Nikolića\nPotpredsednica Vlade Srbije i funkcionerka Srpske napredne stranke Zorana Mihajlović ocenila je danas da je, ako je tačna informacija da će se predsednik Srbije ponovo kandidovati na tu funkciju, to početak tužnog kraja jedne političke karijere osnivača SNS-a Tomislava Nikolića.\nSNS: Do 14.00 Vučića podržalo 84 od 185 odbora\nSrpska napredna stranka saopštila je danas da je do 14 časova 84 opštinskih i gradskih odbora SNS-a, od ukupno 185, održalo sednice i donelo jednoglasne odluke da podrže kandidaturu Aleksandra Vučića za predsednika Srbije.\nIzjava Stanislave Pak potvrđuje kandidaturu Nikolića?\nNejasna izjava savetnice predsednika Srbije Stanislave Pak može da se tumači i kao potvrda da je Tomislav Nikolić odlučio da se kandiduje na izborima za predsednika.\nVučević: Predsedništvo SNS-a odbilo ponudu Nikolića\nPotpredsednik Srpske napredne stranke Miloš Vučević izjavio je da je Predsedništvo SNS-a "odbilo ponudu koju je Tomislav Nikolić uputio Aleksandru Vučiću" u vezi s predstojećim predsedničkim izborima.\nNikolić: Odgovoriću posle praznika\nPredsednik Srbije Tomislav Nikolić izjavio je danas da nije iznenađen ishodom glasanja na Predsedništvu Srpske napredne stranke.\nTomislav Nikolić odlučio da se kandiduje za predsednika?\nTomislav Nikolić rešio je da se kandiduje za predsednika Srbije, preneli su večeras Sputnik i N1, pozivajući se na svoje izvore.\nVučić kandidat SNS za predsednika\nNakon sednice Predsedništva SNS-a Nebojša Stefanović je rekao da je jednoglasno izglasano da Aleksandar Vučić bude kandidat SNS-a za predsednika, javio je reporter Insajdera.\nDa li Vučić mora da podnese ostavku\nPremijer Aleksandar Vučić, kog je večeras Predsedništvo SNS-a istaklo kao svog kandidata na predstojećim predsedničkim izborima, nije u obavezi da podnese ostavku na premijersku funkciju tokom izborne kampanje, kažu sagovornici Insajdera.\nVučić: Kampanjom za predsednika ću se baviti u slobodno vreme, do tada ostajem premijer\nAleksandar Vučić, premijer i kandidat SNS-a za predsednika države, rekao je večeras da je odluka Predsedništva stranke da ga predloži za predsedničkog kandidata racionalna i motivisana time da se očuva stabilnost.\nProdaja glasova “za kilo mesa”\nIzborni zakon predviđa novčanu ili kaznu zatvora do jedne godine za onog ko posle izbora pozove birača na odgovornost zbog glasanja ili zahteva od njega da kaže kako je glasao ili zašto nije glasao.\nSaša Janković podneo ostavku\nZaštitnik građana Saša Janković podneo je danas ostavku na tu funkciju. Janković je najavio da će se kandidovati na predsedničkim izborima u Srbiji.\nJanković: Čuvajte zaštitnika građana, ja sam svoju misiju ovde završio\nČuvajte zaštitnika građana, ja sam svoju misiju ovde završio - tim rečima se ombudsman Saša Janković obratio prisutnima na večerašnjem prijemu povodom 10 godina postojanja te institucije.\nREM ne zna kako će biti vršen nadzor medija tokom predsedničke kampanje\nNekoliko meseci pred održavanje predsedničkih izbora, Regulatorno telo za elektronske medije ne zna na koji će način nadzirati rad emitera, odnosno da li će pratiti samo broj oglasnih poruka u medijima ili i zastupljenost kandidata u informativnim programima.\n18. decembar 2016\nDragan Šutanovac: U ovom trenutku teško je doneti odluku o zajedničkom kandidatu\nPredsednik DS rekao je da se njegova stranka zalaže za jednog kandidata za predsedničke izbore koji bi stao iza demokratskih principa, poštovanja vladavine prava, izgradnju institucija i koji ima jasnu socijal-demokratsku politiku u odnosu na one koji su najviše ugroženi.\n9. decembar 2016\nLoša atmosfera - ponovo “razlog” za izbore\nPredsednik Vlade Srbije Aleksandar Vučić rekao je danas da je bolje imati nove parlamentarne izbore nego lošu atmosferu u društvu.


Mario Baloteli trenira sa klubom iz Serije D\nNapadač Mario Baloteli trenutno trenira sa Franćakortom, ekipom iz četvrtog ranga italijanskog fudbala, i to sve dok ne pronađe novi klub. Ovu informaciju su prenijele novine “Corriere della Sera“.\nNakon što je napustio Brešu, ovaj 30-godišnji napadač je bez ugovora. On je slobodan agent i do sada nije uspio da dogovori uslove sa bilo kojim drugim klubom.\nFranćakorta je trenutno na trećem mjestu u polu-profesionalnoj ligi Serije D – grupa B, sa sjedištem u blizini Balotelijevog rodnog grada Breše.\nPrethodni članakMiloš Veljković nije dobio dozvolu da nastupi za Srbiju\nNaredni članakEvroliga: Olimpijakos bolji od Zenita, Efes bez Larkina i centarske linije savladao Makabi


SRS: Uvesti kontrolu nad radom budžetskog fonda za obnovu Sremskih Karlovaca\nBeta 9. jula 2018. 16:35\nSrpska radikalna stranka (SRS) saopštila je danas da podržava ideju da se formira budžetski fond za obnovu kulturno–istorijskog nasledja Sremskih Karlovaca, ali dodaje da se mora uvesti stroga kontrola nad radom tog fonda.\nPredsednik poslaničke grupe SRS u pokrajinskoj skupštini Djuradj Jakšić je naveo da su predložili da se formira posebno telo koje će sprovoditi programske aktivnosti i vršiti kontrolu kako se troši novac namenjen za obnovu kulturno–istorijskog nasledja Sremskih Karlovaca.\n„Imajući u vidu brojne malverzacije, kombinacije i mutne poslove u Sekretarijatu za kulturu, informisanje i odnose sa verskim zajednicama u poslednje dve godine, predlog SRS-a je da svoje predstavnike u telu, koje će kontrolisati rad budžetskog fonda za Sremske Karlovce, imaju sve parlamentarne stranke u Skupštini AP Vojvodine“, kazao je Jakšić.\nOn je dodao da niko od predstavnika pokrajinskih vlasti nije obrazložio program ovoga fonda u 2018. godini, niti kako će biti utrošeno opredeljenih 50 miliona dinara iz pokrajinskog budžeta.\n„Rebalansom budžeta obezbedjeno je 50 miliona dinara za obnovu kulturno–istorijskog nasledja Sremskih Karlovaca, a nikome nije poznato šta je program ovoga fonda u drugoj polovini 2018. godine. Sa paušalnim i neodredjenim planom aktivnosti, bez jasno odredjenih prioriteta i bez pune kontrole, budžetski fond za Sremske Karlovce poslužiće pojedincima iz vrha pokrajinskog režima da dodatno napune sopstvene džepove“, ocenio je Jakšić.\nGlumac Ćino Darin otvorio 47. Fest


Demonstranti ispred Parlamenta u Ljubljani, srijeda 15. septembar tokom protesta protiv mjera uvedenih protiv širenja korona virusa.\nSlovenska policija upotrijebila je u srijedu navečer 15. septembra vodene topove i suzavac kako bi rastjerali hiljade ljudi koji su protestovali protiv pooštrenih mjera zbog COVID-19.\nProtivnici uvođenja PCT (preboljeli COVID-19, vakcinisani, testirani) uslova okupili su se ranije na Trgu republike u Ljubljani ispred zgrade Parlamenta.\nPolicija je saopštila da je na demonstracijama učestvovalo oko 8.000 ljudi, čime su ovi protesti bili do sada najmnogobrojniji protesti protiv zdravstvenih ograničenja u Sloveniji.\n“Policija je intervenisala kako bi rastjerali skup nakon što su demonstranti počeli da bacaju bombe, kamenje i petarde”, navodi se u saopštenju policije, prenosi AFP.\nPrema navodima policije na protestima je bilo preko 8.000 ljudi\n“Zaustavite korona fašizam” ili “Slobodo gdje si?!” pisalo je na nekim od transparenata na demonstracijama koje su organizovale putem društvenih mreža pojedine grupe, uključujući i one koje poriču postojanje COVID-19, piše AFP.\nPremijer Janez Janša rekao je nakon protesta da ulično nasilje nikada nije dovelo do ničeg dobrog i da vlada neće popustiti pod pritiskom.\n"Policija je dužna djelovati u skladu sa zakonom", dodao je, te da će vlada inzistirati na mjerama za zaštitu zdravlja i života ljudi. "Vrijeme je i da tužilaštvo/pravosuđe više ne toleriraju prijetnje i nasilje", napisao je Janša na Twitteru.


Predstavljanje eTurista rešenja na Smart eGovernment Conference | comtrade integration\nU ime Comtrade System Integration, naše kolege Miroslav Veličković i Marija Leskur su na ovogodišnjoj konferenciji Smart eGovernment predstavili naše eTurista rešenje, osmišljeno da objedini podatke turista, ugostitelja i nadležnih institucija na jednom mestu.\nKao jedno od glavnih alata za unapređenje i razvoj turizma, eTurista omogućava turistima kvalitetnu i bezbednu uslugu tokom putovanja, dok nadležnim institucijama pruža mogućnost uvida u centralnu bazu podataka i praćenje statistike u realnom vremenu.\nEvo kako ovo rešenje funkcioniše u praksi i koje su njegove prednosti. Sistemu se lako pristupa preko portala eturista.gov.rs i nema potrebe za instaliranjem dodatnih aplikacija na telefonu ili računaru, već se se registrovani korisnik, bio on turista ili ugostitelj, prijavljuje korisničkim imenom i lozinkom koju dobija prilikom registracije. Najveća prednost ovog rešenja za ugostitelje je mogućnost da preko sistema pošalju zahtev za kategorizaciju i time smanje broj administrativnih procedura, čime im se olakšava proces prijave i odjave gostiju. Takođe, imaju jasan uvid u profil osobe koja se interesuje za boravak u njihovom objektu. Turisti, sa druge strane, mogu videti tačan obračun boravišnih taksi i biti smešteni u legalnim ugostiteljskim objektima. što im garantuje kvalitet usluge.\nSistem je osmišljen tako da se lako integriše sa relevantnim institucijama i bazama podataka kao što su Ministarstvo unutrašnjih poslova, Republički zavod za statistiku, Agencija za privredne registre, Lokalna poreska administracija, i mnoge druge.\nPonosni smo što je naše rešenje doprinelo ubrzanju procedura u industriji ugostiteljstva i unapređenju turističkih potencijala Srbije.


Kikinda proteklog vikenda u znaku borilačkih sportova | Ami Naxi Radio 89.7Mhz\nKikinda proteklog vikenda u znaku borilačkih sportova\nU hali Sportskog centra „Jezero“ u Kikindi proteklog vikenda održano je Otvoreno prvenstvo Vojvodine u kung fu vušu sportu, sanda borbama i taolu formama. Radi se o tradicionalnom prvenstvu Vojvodine koje se održava već 19 godina, odnosno od osnivanja Kung fu vušu saveza Vojvodine čije je predstavništvo upravo u Kikindi, tako da sledeće godine naši sugrađani koji vole borilačke sportove mogu da očekuju i lep jubilej.\nNa takmičenju su nastupili takmičari iz cele Srbije, a prisustvovali su i gosti iz Severne Makednije, što je celokupnu sportsku manifestaciju podiglo na međunarodni nivo. Svoje znanje i umaće prikazali su borci iz Vojvodine, Beograda, Požarevca, ukupno oko 100 takmičara iz svih uzrasnih kategorija.\nCilj ovakvih takmičenja je promocija sporta uopšte, ali i borilačkih sportova, kao i uključivanje što većeg broja mladih. Pomenute veštine još uvek nisu toliko razvijene u našoj zemlji za razliku od ostatka sveta u kojem postoji preko 120 zemalja članica Kung fu vušu Svetske organizacije. Organizator Otvorenog prvenstva bio je Klub borilačkih sportova “Kikinda“, uz podršku Kung fu vušu saveza Vojvodine.\nFudbal: Velika pobeda ŽAK-a, gosti iz Kovina primili šest golova\nRaspored sakupljanja krupnog otpada u Kikindi od 21. do 27. maja\nFCC: Novo radno vreme od ponedeljka\nObeležavanje godišnjice proboja Solunskog fronta u nedelju u Kikindi


Štark no problem čokoladne dražeje 40g kesica cena akcija Srbija\nŠtark no problem čokoladne dražeje 40g kesica cene\nTrenutno nemamo slike za Štark no problem čokoladne dražeje 40g kesica\nEPonuda nije internet prodavnica već Vam omogućava da brzo i lako nađete Štark no problem čokoladne dražeje 40g kesica po najjeftinijoj ceni. Naš cilj je da kupci budu što bolje informisani o ponudi Štark no problem čokoladne dražeje 40g kesica na tržištu Srbije. Vrlo lako nalazite željeni proizvod za kategoriju Čokoladice cene, ne morate da lutate od sajta do sajta za Štark Čokoladice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Štark no problem čokoladne dražeje 40g kesica sa PRODAVCEM. EPonuda ne može da garantuje potpunu tačnost specifikacije i slika za Štark no problem čokoladne dražeje 40g kesica. Pre kupovine, podatke za Štark no problem čokoladne dražeje 40g kesica proverite na sajtu PROIZVOĐAČA.


NSinfo: "Za Vojvodinu i više novca od garantovanog Ustavom"\n"Za Vojvodinu i više novca od garantovanog Ustavom"\nVlada Srbije i Vojvodine održale su treću po redu sednicu\nna kojoj su precizirana dalja zajednička ulaganja u pokrajini.\nNakon sednice u zgradi Banovine, premijerka Srbije Ana Brnabić je ocenila da je dobro što je održana zajednička sednica sa Vladom Vojvodine, u trenutku kada se priprema budžet za 2019. godinu i kako bi se odredili prioriteti za narednu godinu.\nOna je navela da je u poslednje dve godine u obnovu javnih objekata u Vojvodini uloženo 1,8 milijardi dinara i da je time ispunjeno obećanje dato Vojvođanima pre dve godine. Brnabić je najavila da su u pripremi projekti vredni još 1,2 milijarde dinara, i to bez opštih bolnica, jer će se u bolnice ulagati kroz program "Milijardu evra za zdravstvo".\nIstakla je, takođe, da je važno da je sednica održana sada kada vlada završava budžet, koji će uputiti Skupštini Srbije, jer je potrebno da se vidi šta je urađeno do sada, a šta bi trebalo i moralo da naredne godine bude finansirano iz budžeta.\nOna je navela i da novi zakon o finansiranju Vojvodine treba da bude usvojen, ali da je u ovom trenutku važnije to što se ispunjava ustavna obaveza i već izdvaja sedam odsto republičkog budžeta za pokrajinu. "Zakon treba da donesemo, ali u ovom trenutku je važnije da li mi ispunjavamo ustavnu obavezu. To ispunjavamo i izdvajamo i više. Mislim da ćemo naredne godine sa ukupnim investicijama u pokrajini prevazići tih sedam odsto", dodala je premijerka.\nBrnabić je precizirala da je jedno izdvajanje sredstava direktno iz republičkog budžeta za Vojvodinu, a drugo izdvajanje novca za projekte koji se realizuju u pokrajini. U prilog tome, ona je navela izgradnju Biosens instituta, koju finansira država.\n... ap vojvodina, biosens, ekonomija, investicije, Novi Sad, ulaganje, univerzitet


Nikolić u Pekingu\nKineski premijer Li Kećijang danas obećao Nikoliću nove investicije i pomoć u odbrani suvereniteta Srbije. Peking će podržati naše projekte. Na pomolu ulaganja i u proizvodnju\nKineski premijer Li Kećijang danas obećao Nikoliću nove investicije i pomoć u odbrani suvereniteta Srbije. Peking će podržati naše projekte. Na pomolu ulaganja i u proizvodnju SRBIJA će imati veliku pomoć Kine u obnovi zemlje, a zvanični Peking razmotriće povoljnije uslove finansiranja pruge Beograd - Budimpešta i podržaće sve projekte naše strane - glavni je rezultat posete predsednika Tomislava Nikolića drugoj ekonomiji sveta. Prema rečima kineskog premijera Li Kećijanga, sa kojim se Nikolić danas sreo, Beograd može da računa i na glas Pekinga protiv primanja Prištine u članstvo u Unesku. Ova politička podrška je veoma značajna, imajući u vidu da upravo predstavnik Kine predsedava 37. generalnoj konferenciji ove organizacije, na kojoj će se i odlučivati o zahtevu Kosova.\nPredsednik Nikolić je istakao posvećenost Srbije evrointegracijama, naglasivši da smo potpuno spremni za punopravno članstvo u EU:\n- Međutim, ukoliko se na tom putu kao uslov pojavi priznavanje KiM, to će biti nepremostiva prepreka. Suočeni smo i s pokušajima prištinske administracije da se srpska kulturna baština na Kosovu proglasi kosovskom. Ukoliko Priština postane član Uneska, srpska kulturna baština, stara između šest i devet vekova, biće potpuno uništena.\nKećijang je uzvratio da Peking razume napore Srbije da očuva svoju teritoriju, narod i kulturnu baštinu. On je prihvatio poziv šefa srpske države da se pređe na novu fazu ekonomskih odnosa i da kineske kompanije počnu da ulažu u proizvodnju, što će doneti nova radna mesta.\n- Najvažniji cilj je da zaposlim Srbiju, a vaša pomoć nam je dragocena - rekao je Nikolić, i ukazao na važnost i višestruke prednosti izgradnje plovnog puta Morava - Vardar.\nPredsednik je izrazio osećanje ponosa što dva pobednička naroda zajedno proslavljaju sedamdeset godina pobede nad fašizmom. On je istakao da vojna parada, koja će biti održana danas, nije demonstracija moći, već poruka da se taj stravičan zločin više nikada ne ponovi.\nDvojica zvaničnika razgovarali su i o preduzećima FAP Priboj, "Zastava Kragujevac", RD centru, ZTE u Beogradu, "Huavej" pametnoj kući u Kragujevcu i industrijskom kompleksu za preradu poljoprivrednih proizvoda u Šumadiji.\n"TOMOVAČA" NA POKLON\nSrpska delegacija je tokom posete Kini naišla na veliko gostoprimstvo, ali ni naša strana nije ostala dužna. Kako saznajemo, predsednik Nikolić je domaćinima na poklon doneo svoju rakiju koju peče u Bajčetini, a darovao im je i knjige o srpskoj kulturnoj baštini.\nKINESKI MEDIJI O POSETI\nPoseta Nikolića izazvala je veliko interesovanje medija u Kini, kažu u kabinetu predsednika. Nikolić je danas dao intervjue za kinesku televizijsku stanicu ČTV i najtiražniji kineski list "Ženmin žibao", koji je na naslovnoj strani doneo opsežan izveštaj o poseti.\nSledeća ⇨ Otvaraju se vrata za veća i nova ulaganja NR Kine u BiH Poslovanje\nPrethodna ⇦ Čović u posjeti NR Kini


Zimski raspust na Tari -prilog RTS\nPočetna » INFO » Vesti » Zimski raspust na Tari -prilog RTS\nZimski raspust na Tari je počeo po gotovo prolećnom vremenu, na planinskih petnestak stepeni. Snega ni u tragovima, ali brzo se nađe zamena za zimske sportive, a gosti i oni koji su tu prvi put ili već imaju visegodišnji tarski "staž", ne žale za zimom, jer su lako našli druga interesovanja.\nPogledajte prilog RTS 1\nBaka koja je s unukom stigla prvi put na Taru kaže da im je divno iako su se pripremile za sneg, a devojčica dodaje da ima dovoljno sadržaja i u hotelu i okolo.\nČetvorogodišnjoj Tari iz Beograda ovo je prvi boravak na planini čije ime nosi, a njena majka je tu dolazila kao dete. Za grupu gostiju iz Niša nedostatak snega nije problem, a kako kažu, dobro je da deca raspust provedu na planini, da se upoznaju s prirodom, biljkama, da bar na trenutak izađu iz sveta gadžeta, tableta i interneta.\nŠetnja tajnovitom planinom najčešći je izbor, bez obzira na sve veći broj drugih sadržaja, i ona je na Tari posebna.\nPlaninu Taru čini ogromno prostranstvo, hiljade hektara, najvećim delom pod sumama i malo poznato. Šetnja uređenim stazama najbolji je način otkrivanja Tare.\nDa je sve više onih koji za odmor i raspust biraju mir i tišinu Tare, govore podaci, ali i najave za proleće.\n"Za proleće imamo nekoliko velikih seminara i najave individualnih gostiju, sada su nam najbrojnije porodice s decom i interesovanje je zaista veliko pa smo prošle godine imali 20 odsto posetilaca više nego u 2014. godini", kaže Nevena Stanisavljević, pi-ar Vojne ustanove "Tara".\nSamo je "Omorika" prošle godine imala 27 hiljada gostiju uz 90 hiljada noćenja, 12.000 više nego predhodne što sve ide u prilog rastu turističke popularnosti Tare.


Saradnja sa USAID-om unapredila privredni ambijent - Nira Press\nPočetna » Saradnja sa USAID-om unapredila privredni ambijent\nSaradnja sa USAID-om unapredila privredni ambijent\nZorana Mihajlović, potpredsednik Vlade Republike Srbije i ministar građevinarstva, saobraćaja i infrastrukture poručila 16. novembra da su saradnja privrede i države i politička volјa za sprovođenje reformi klјučni za brži privredni rast i ekonomski razvoj Srbije.\nZorana Mihajlović je, povodom obeležavanja završetka Projekta za bolјe uslove poslovanja – USAID BEP “Sedam godina reformi za bolјe uslove poslovanja”, izrazila očekivanje da će saradnja sa USAID-om biti nastavlјena, jer ima još puno toga što možemo od njih da naučimo.\nSrbija je pokazala da može zajedno sa Vladom SAD da napravi iskorake u oblasti privrednog razvoja, ne samo u oblasti donošenja zakona, već i u tome kako da pomogne privredi koja treba da nam omogući viši privredni rast, ukazala je ona.\nMihajlović je istakla da će ova i buduće vlade raditi još brže na rešavanju problema na koje ukazuju privrednici.\n”Sledi nastavak reformi i u onim oblastima u kojima smo, u saradnji sa USAID-om, već napravili pomake. Moramo učiniti sve da imamo elektronski katastar i elektronske prostorne planove, ali i postići dalјi napredak u planiranja budžeta, rada inspekcija i u drugim oblastima, kako bismo imali još više novih kompanija i radnih mesta” rekla je Mihajlović.\nKajl Skot, ambasador SAD u Srbiji rekao je da je USAID Projekat za bolјe uslove poslovanja primer uspešnog partnerstva Vlade, privatnog sektora i civilnog društva, da rade zajedno i rešavaju probleme privrede.\nUveren sam u to da će USAID Projekat za bolјe uslove poslovanja dugo biti povezivan sa napretkom u Srbiji jer, iako je vrednost projekta od 19 miliona dolara mala u odnosu na ukupnu pomoć SAD Srbiji od 2000. godine, njime je ostvaren trajan uticaj na pobolјšanje poslovnog okruženja u Srbiji, naglasio je on.\nAmbasador je naglasio da je ekonomski Srbija danas u bolјoj poziciji, što se potvrđuje rastom BDP-a, smanjenjem nezaposlenosti, čemu su doprinela brojna unapređenja u poslovnom okruženju na kojem se radilo u okviru USAID BEP projekta.\nSkot je ocenio da je to jedan od najuspešnijih programa podrške koji su SAD realizovale sa Srbijom. On je podsetio na to da je cilј bio da privrednici ukažu na to sa kojim se problemima suočavaju kako bi se sa Vladom to rešilo, što je doprinelo izmeni zakona i propisa.\nSkot je, govoreći o nametima za privredu u Srbiji, rekao da je u okviru tog programa već ukinuto oko 130 parafiskalnih nameta.


UPRKOS OTIMANJU TREPČE I PLATFORMI PRIŠTINE: Vučićevi ministri i dalje sede u Vladi Ramuša Haradinaja ·\nKomentari isključeni za UPRKOS OTIMANJU TREPČE I PLATFORMI PRIŠTINE: Vučićevi ministri i dalje sede u Vladi Ramuša Haradinaja\nPetar Miletić, član Pokreta slobodnih građana, smatra da je reakcija Beograda na platformu Prištine bila “histerična”, te da bi efikasnije bilo da je Srbija povukla svoja dva ministra iz Vlade Kosova.\n“Da li (predsednik Srbije) Aleksandar Vučić misli i na svoja dva ministra koja sede u Vladi Kosova, kad kaže: ‘Sikter bando iz Prištine’ (…) Gde je platforma Skupštine Srbije, zašto nisu dali svoju platformu i imali proaktivni stav”, upitao je on.\nNa primedbu Veljka Odalovića da Srpska lista nije lista Vlade Srbije, već da je reč o predstavnicima Srba sa Kosova koji odluke donose samostalno uz povremeno koordinaciju sa Beogradom, Miletić je odgovorio tvrdnjom da ne postoji funkcioner Srpske liste koji istovremeno nije član vladajuće Srpske napredne stranke u Srbiji.\nDa li je Beograd “izigran” i zbog čega je Haradinaj nervozan?\nMiletić je dodao i da je Beograd “izigran” potpisivanjem Briselskog sporazuma, jer se prvih šest tačaka tog dokumenta odnosi na formiranje Zajednice srpskih opština, a šest godina kasnije, kako je istakao, nemamo ni Z od ZSO.\nPregovaračka platforma nije, međutim, jedino pitanje koje opterećuje odnose Beograda i Prištine. Naime, dijalog dve strane je već mesecima u blokadi zbog jednostrane odluke Vlade Kosova da uvede taksu od 100 odsto na uvoz robe iz Srbije i BiH.\nIzvor: nezavisni.rs, n1 / Foto: RTK


PREDSTAVLJENA PEKIĆEVA KNJIGA\nKnjiga Borislava Pekića “Stope u pesku”, koju su na osnovu govora i predavanja koje je Pekić držao širom sveta priredile njegova supruga i ćerka, promovisana je u Beogradu.\nBorislav Pekić predstavlja najsvestraniji književni izraz svoje generacije u evropskom duhu i opsegu, rekao je književnik Dobrica Ćosić na predstavljanju Pekićeve knjige “Stope u pesku”, dodajući da autor ne staje ni pod jedan krov ideologizovane poetike - realistike, moderne i postmoderne.\nĆosić Pekića opisuje kao pisca nadljudske energije, koji je ispisao oko 30.000 stranica književnog, publicističkog i intimnog teksta.\n“Moglo bi se bez većeg rizika reći da je Pekić totalni pisac. On je čovek kome literatura nije bila profesija, nego apsolutno čitav život, čitavo življenje”, naglasio je Ćosić.\nĆosić veruje da je Pekić vodio herkulovsku borbu sa vremenom, navodeći da taj ljudski napor i duhovni podvig nije i ne može biti samo pobednički.\nĆosić je ispričao kako je, kada je bio u prilici da provede sate sa Pekićem, video u njemu intelektualnu kondiciju, jer je bio u stanju da celu noć provede sa nekim i razgovara o najtežim problemima.\nKnjiževnik i profesor na Filološkom fakultetu Aleksandar Jerkov je, govoreći o značaju Pekićevog dela za srpsku književnost i kulturu, istakao da objavljivanje svakog njegovog dela predstavlja praznik za srpsku kulturu.\nKnjigu Borislava Pekića “Stope u pesku” priredile su njegova supruga i ćerka na osnovu govora i predavanja koje je Pekić držao širom sveta.\nBorislav Pekić umro je 2. jula 1992. godine u Londonu, gde je živeo dugi niz godina.\nSARAJEVO FILM FESTIVAL OD 6. DO 14. JULA\nSARAJEVO - Osamnaesti Sarajevo film festival biće održan od 6. do 14. jula ove godine.\nPredstavljajući festivalski program, selektorka SFF-a Elma Tataragić podsetila je da manifestacija ove godine obeležava 10. godišnjicu uvodjenja takmičarskog programa, koji je u potpunosti posvećen kinematografiji i talentima jugoistočne Evrope. Takmičarski program igranog filma, kao i ovogodišnji SFF, otvoriće jedini film iz BiH snimljen ove godine - “Djeca” rediteljke Aide Begić. Film, u kojem glume debitanti predvodjeni Marijom Pikić, snažna je priča o siročadi koja žive u grubom, brutalnom, tranzicijskom Sarajevu.\nTakmičarski program za kratki igrani film donosi 10 ostvarenja - tri regionalne, pet medjunarodnih i dve svetske premijere filmova mladih reditelja. Kada su u pitanju strani gosti, najavljen je dolazak glumice Šarlot Rampling, koja ce predstaviti dugometražni film “Ja, Ana”, prikazan na ovogodišnjem medjunarodnom filmskom festivalu u Berlinu. Osim takmičarskog dela programa, u saradnji sa berlinskim festivalom i Berlinale Talent kampusom, SFF od 2007. godine organizuje i Talent kampus, koji se svake godine održava tokom festivala.


Neke zemlje, kao što je Švedska, odbile su da budu u NATO-u podsjetio je Dodik i rekao da ne vidi razloga da se toliko to potencira u BiH.\nPredsjedavajući Predsjedništva Bosne i Hercegovine Milorad Dodik rekao je kako vjeruje da evropski put okuplja sve političke opcije u Bosni i Hercegovini.\nNa pitanje da li je on ruski čovjek u BiH Dodik je odgovorio.\nGovoreći o protestima grupe "Pravda za Davida" u Banjaluci, Dodik je kazao da nije bilo pretjerane upotrebe sile tokom protesta grupe „Pravda za Davida“.\nNa pitanje da li je svjestan posljedica izjave "da je Drina čaša vode, ja bih je popio", kako je rekao u jednom intervjuu, te da mnogi smatraju svaka promjena granica vodi regiju u sukob, Dodik je kazao da u "BiH nijedna strana nema potencijala za sukob"."RS nije protiv toga da bude u BiH, ona je protiv miješanja stranaca koji ruše Dejtonski sporazum. Protiv ustavne BiH nismo, mi se zalažemo za to", istakao je Dodik.\nViše iz ove kategorije « Za dvije godine u Njemačku otišlo 50.000 građana BiH, vratilo se 28.000 Dodik: SDA je predložila inicijativu za razdruživanje u BiH »


Kompanija Filip Moris obeležila 15 godina u Srbiji\nOktobar 16, 2018 14:35\nKompanija Filip Moris obeležila je danas 15 godina poslovanja u Srbiji, a premijerka Ana Brnabić obišla je fabriku te kompanije sa generalnim direktorom FP za jugoistočnu Evropu Aleksandrom Jakovljevićem.\nJakovljević je podsetio da je prošlo 15 godina od kada je Filip Moris uspešno privatizovao srpsku fabriku duvana DIN, te da je od 2003. godine do sada kompanija uložila više od 850 miliona dolara u Srbiju.\nOn je podvukao da je niška fabrika među najmodernijima u globalnoj mreži Filip Morisa, te da je izvoz iz te fabrike povećan od 2010. godine za 40 puta. „Odavde se sada 80 odsto proizvoda izvozi i to na više od 50 tržišta širom sveta. To govori o želji i predanosti naših zaposlenih“, rekao je on.\nDodaje i da je ova kompanija kao drugi najveći poreski obveznik u zemlji u budžet Srbije uplatila više od šest milijardi dolara te da u daljem poslovanju računa na predvidivost privrednog okruženja i fiskalne politike.\nNaveo je da Filip Moris pored toga što se trudi da ostane lider u oblasti duvanskih proizvoda prolazi i kroz veliku transformaciju i ulaže značajna sredstva u pronalaženje alternativa tradicionalnim duvanskim proizvodima, kao što je proizvod Ajkos gde se duvan zagreva, ali ne sagoreva.\nUpitan za otkup domaćeg duvana, on je rekao da ta kompanija od 2015. godine ne otkupljuje domaći duvan iz kompleksnog skupa razloga, među kojima je i nelegalna proizvodnja duvana, odnos kvaliteta i cene i drugo. Ipak, ističe, i bez otkupa duvana kompanija u velikoj meri doprinosi privredi Srbije i zapošljava direktno 900, a indirektno više od 3000 ljudi.\nPotpisan sporazum za završetak obilaznice oko Beograda 12\nPrvog dana posete Pekingu potpisano više sporazuma 16\nTomislav Nikolić pozvao kineski "Sunlon Grup" da ulaže u Srbiji 16\nDinar stabilan, kurs sutra 118,0364 7\nMali: Vlada u maju sa MMF o povećanju plata i penzija 19\nPriština ukida platni promet na severu, zabranjuje ulazak srpskih funkcionera i vozila sa srpskim tablicama? 3052\nSrpske porodice u Gracu strahuju od upada kosovske policije 2637\nSedmogodišnja devojčica ostala sama u autobusu kad su joj kosovski policajci bez objašnjenja odveli oca! 2053\nPorušeni spomenici na pravoslavnom groblju u Lipljanu 1505\nDogodilo se na današnji dan 1480\nKljuč za rešavanje aerozagađenja je na lokalu\n23:05 April 24, 2019\nOdržano komemorativno veče “Sećanje na Mikija”\n22:51 April 24, 2019\nKod Stare Pazove se zapalio automobil, gorela i naplatna rampa\n22:24 April 24, 2019\nPeć: Uhapšena jedna osoba, zaplenjena droga\n22:10 April 24, 2019\nNajmanje 60 mrtvih u poplavama na jugoistoku Afrike\n21:38 April 24, 2019